title: Toinen teollinen vallankumous

text: Vuonna 1853 yhdysvaltalainen komentajakapteeni Matthew Perry purjehti laivastonsa kanssa Edon satamaan ja pakotti Japanin lopettamaan eristäytymisen. Japani pakotettiin tekemään vapaakauppasopimuksia ja ulkomaisille kauppiaille annettiin satamissa erikoisoikeuksia. Japani oli tämän jälkeen vaarassa joutua samaan ulkovalloille alisteiseen kehitykseen kuin Kiina. Hallitsevaa Tokugawa-shōgunaattia vastaan nousi kansanliike, jota vetiät varakkaat kauppiaat, erityisesti Mitsui-kauppahuone. Tämä sai palautettua vallan keisarille Meiji-restauraatiossa 1868. Tämän jälkeen alkoi uusi aikakausi ja japanilaiset omaksuivat amerikkalaisia esikuvia sekä mukauttivat niitä omiin tarpeisiinsa. Feodaaliset järjestelmät kumottiin ja perustettiin asevelvollisuusarmeija, johon siirtyi paljon samuraita. Laivasto luotiin brittiläisen mallin mukaan. Maanviljelijät joutuivat maksamaan veronsa käteisellä, mikä edisti maatalouden kaupallistumista. Vero laskettiin pinta-alasta, joten tuottavat maanviljelijät maksoivat suhteellisesti vähemmän. Maakaupan vapautuminen mahdollisti kiinteistöjen panttaamisen ja synnytti pääomamarkkinat. Maatalous kasvoi ensimmäiseen maailmansotaan saakka samaa tahtia teollisuuden kanssa. Japani sai suurimman osan vientituloistaan maataloustuotteista. 1850-luvulla Ranskassa puhjenneen ja myöhemmin Kinnan levinneen silkkiäistoukkaruton aikana Japani pystyi hallintonsa avulla suojaamaan oman tuotantonsa. Paremman silkkilangan tuottamiseksi valtio perusti höyrykoneilla toimivia mallikehräämöjä. Vuonna 1860 Kiina oli hallinnut silkkimarkkinoita vieden kymmenen kertaa enemmän kuin Japani, mutta vuonna 1913 osat olivat vaihtuneet.


title: Toinen teollinen vallankumous

text: Vapaakauppa toi Japaniin englantilaiset puuvillatekstiilit, joiden kanssa maaseudun käsityö joutui kilpailemaan. Valtion tuella käynnistettiin uusia puuvillakehräämöjä, jotka työllistivät maaseudun runsasta ja huokeaa naistyövoimaa. Nämä kutomot valtasivat ensin kotimarkkinat ja sitten 1900-luvun vaihteen jälkeen alkoi vienti Kiinaan ja Koreaan. Japani vai markkinoita brittiläiseltä, intialaiselta ja kiinalaiselta teollisuudelta. Valtion johdolla toimittiin myös raskaassa teollisuudessa. Rakennettiin telakkateollisuus ja kauppalaivasto, jotta voitiin tuoda kivihiiltä ja rautaa, koska Japanista näitä ei löytynyt. Valtio perusti myös asetehtaita ja mekaanisia konepajoja ja niiden yhteyteen terästuotantoa. Yritysten saavutettua kannattavuuden, ne myytiin yksityisille. Valtion auttoi suurien monialakonsernien, zaibatsujen muodostumista, joista yksi esimerkki on Mitsubishi. Väestön ja teollisuuden kasvaessa Japani kärsi vuodesta 1870 ensimmäiseen maailmansotaan saakka kauppataseen vajeesta, kun investointi tarpeet niin teollisuuden koneisiin ja infrastruktuuriin olivat suuria. Suuri valtion voimin tehty investointi oli rautatieverkoston rakentaminen. Japani tarvitsi ulkomaista pääomaa. Kuitenkaan ulkomaalaisia ei päästetty mielellään investoimaan suoraan Japaniin, vaan valtio otti lainaa. Ensimmäiseen maailmansotaan mennessä Japanin raskasteollisuus pystyi tyydyttämään kotimaisen kysynnän.


title: Toinen teollinen vallankumous

text: Uudistusten seurauksena Japanin väestö alkoi kasvaa. Vuonna 1870 väestöä oli noin 30 miljoonaa, missä määrässä se oli pysynyt useita vuosisatoja. Kasvu oli nyt nopeaa ja vuonna 1890 väkeä oli jo 40 miljoonaa ja ensimmäisen maailmansodan syttyessä 54 miljoonaa.


title: Toinen teollinen vallankumous

text: Japanissa oli aikaisemmin ollut buddhalaistemppelien yhteydessä kouluja ja 1800-luvun alussa arvioitiin, että miehistä noin 40 prosenttia ja naisista 20 prosenttia oli lukutaitoisia. Tämä auttoi tiedon leviämisessä, kun tietoa oli siirrettävä kansalle. Tietoa hankkivat lukuisat valtuuskunnat, joita Japanin hallitus lähetti Eurooppaan ja Yhdysvaltoihin tutustumaan näiden armeijoihin, koululaitokseen, hallintoon, maatalouteen ja teollisuuteen. 1880-luvulla nelivuotinen peruskoulu tuli pakolliseksi kaikille ja 1900-luvun alussa sitä jatkettiin kuusivuotiseksi. Lisäksi käynnistettiin lukioita, joissa jatkoi vuonna 1910 noin 20 prosenttia nuorista. Jo 1870-luvulla oli perustettu teknillisiä korkeakouluja ja amerikkalaisen mallin perustetut yliopistot alkoivat kasvaa 1890-luvulta alkaen. Japanin eristäytyneisyys oli päättynyt, mutta saavutettuaan johtoaseman naapureihinsa Kiinaan ja Venäjään, se alkoi kohdistaa laajentumishaluja näitä kohtaan. 1890-luvulla Kiinan–Japanin sodassa Japani sai haltuunsa Korean ja Taiwanin sekä sai pääsyn Kiinan markkinoille. Venäjän–Japanin sota vuosina 1904–1905 toi Japanille pääsyn Mantšurian raaka-aine- ja elintarvikevarantoihin. Tässä sodassa ulkopuolinen valta voitti eurooppalaisen valtion ensimmäistä kertaa nykyaikana, mikä aiheutti järkytystä lännessä.


title: Hannu Aho (poliitikko)

text: Hannu Tapio Aho (s. 16. maaliskuuta 1947 Perho) on agrologi ja keskustalainen poliitikko. Hän oli kansanedustajana 1999–2003. Hänet valittiin Vaasan vaalipiiristä. Aho on ollut Perhon kunnanvaltuuston jäsen vuodesta 1981 ja oli kunnanhallituksessa jäsenenä 1983–1996 ja kunnanvaltuuston puheenjohtajana 1991–1996. Kansanedustajakaudellaan hän oli jäsenenä eduskunnan maa- ja metsätalousvaliokunnassa ja varajäsenenä sosiaali- ja terveysvaliokunnassa.


title: Keisarikärpässieni

text: Keisarikärpässieni ("Amanita caesarea") on suuressa osaa eteläistä ja keskistä Eurooppaa tavattava kärpässieniin ("Amanita") kuuluva sieni. Sieni on syömiskelpoinen: sen nimi juontaa juurensa siitä, että se oli antiikin Roomassa keisarien erityisesti suosima ja arvostettu sienilaji.


title: Keisarikärpässieni

text: Sieni muistuttaa paljon eräitä muita, myrkyllisiä kärpässieniä, joten sen tunnistamisessa tulee olla erityisen tarkkaavainen. Lajista esiintyy Pohjois-Amerikassa läheisiä lajeja, joiden syömiskelpoisuus on epäselvää.


title: Santamäkitalo

text: Santamäkitalo on Kempeleessä Santamäen asuinalueella sijaitseva rakennus, jossa toimivat yhteisesti peruskoulu ja päiväkoti.


title: Santamäkitalo

text: Rakennus otettiin käyttöön 16. elokuuta 1989, jolloin toimintansa aloitti silloinen Santamäen koulu (nykyään Santamäkitalon koulu), ja Vihiluodon koulu (myöhemmin Santamäen erityiskoulu), joka oli aloittanut toimintansa vuonna 1976 Kempeleen yläasteen tiloissa. Vuonna 2007 rakennusta saneerattiin, ja seuraavana vuonna valmistui päiväkoti.


title: Santamäkitalo

text: Santamäkitalon koulussa opiskelee 173 oppilasta, jossa annetaan esiopetusta ja perusopetusta luokka-asteille 1–4. Koulun rehtorina toimii Pentti Rautakoski. Luokka-asteiden 5–6 oppilaat opiskelevat Kirkonkylän yhtenäiskoulussa.


title: Santamäkitalo

text: Koulun suunnitteleminen sai alkunsa 1980-luvun puolivälissä, jolloin kunnassa käytiin värikästä keskustelua uuden koulun rakentamisesta. Uuden koulun sijoituspaikkoja olivat Santamäen lisäksi muun muassa Kempeleen keskustaajaman jo edesmennyt urheilukenttä sekä Ristisuon alue. Useiden kunnanhallituksen ja valtuuston äänestyksien jälkeen rakennuspaikaksi valittiin Santamäki.


title: Santamäkitalo

text: Pienluokissa annetaan erityisopetusta luokka-asteille 1–9. Osa erityisopetuksessa olevista oppilaista opiskelee Kirkonkylän yhtenäiskoulun tiloissa.


title: Santamäkitalo

text: Erityisopetus aloitettiin Kempeleessä vuonna 1976 kunnan koulukeskuksessa, jolloin erityiskoulu oli nimeltään Vihiluodon apukoulu. Tuolloinen peruskoululainsäädäntö velvoitti kuntia huolehtimaan myös erityisopetuksesta joko yksin tai kuntainliittojen puitteissa. Apukoulun oppilaita oli Kempeleen lisäksi muun muassa Oulunsalosta ja Hailuodosta. Vuonna 1989 Vihiluodon koulun toiminta siirtyi Santamäen koulun tiloihin.


title: Martin Frost

text: Jonas Martin Frost III (s. 1. tammikuuta 1942) on yhdysvaltalainen poliitikko. Hän oli vuosina 1979–2005 Yhdysvaltain edustajainhuoneen jäsen demokraattina Texasin 24. piiristä.


title: Martin Frost

text: Frost syntyi Glendalessa, Kaliforniassa, ja varttui Texasin Fort Worthissa. Hän valmistui Missourin yliopistosta vuonna 1964 ja sai Juris Doctor -arvonsa Georgetownista vuonna 1970.


title: Martin Frost

text: Frost toimi ennen lakiuraansa uutisreportterina. Hän oli ensimmäistä kertaa ehdolla edustajaksi vuonna 1974. Hän oli naimisissa Kathryn Frostin kanssa tämän kuolemaan saakka 2006.


title: La Sfera

text: La Sfera on 1400-luvulla kirjoitettu aikanaan laajalle levinnyt maantieteellinen teos. Sen kirjoittajan uskotaan olleen firenzeläinen renessanssikauppias Gregorio Dati (1336–1425). Myös Datin isoveljeä Leonardoa on arveltu teoksen laatijaksi. Leonardo oli munkki, joka kirjoitti saarnoja ja uskonnollisia kommentaareja. Teos on tehty runomittaan ja siinä on runsaasti kuvituksia. Se koostuu neljästä kirjasta: taivaankappaleet, maanpäälliset ilmiöt (elementit, sade, tuuli, päivä, vuodenajat ja helvetti), purjehtiminen/kaukomaiden kuvaukset ja Välimeren satamakaupungit. Koko teos kattoi 48 sivua. Teoksessa kuvaillaan myös nähtävyyksiä kuten esimerkiksi Araratin vuorta, Baabelin tornin raunioita ja Mekkaa.


title: La Sfera

text: Teoksen tiedot ovat liian ylimalkaiset purjehtijoiden käyttöön, joten sen uskotaan loistokkuutensa perusteella olleen viihteellinen, mutta hyödyllistä tietoa sisältänyt, kuvakirja Datin kauppiaskollegoiden käyttöön. Teos kuvaa hyvin renessanssikauppiaan maailmankuvaa ennen suuria löytöretkiä (stereotyyppiset keskiaikaiset käsitykset, kristillisyyden ja tieteellisyyden sopusoinnuttaminen sekä uteliaisuus kaukomaita kohtaan).


title: La Sfera

text: Myös suomalainen tutkimusmatkailija ja tiedemies A. E. Nordenskiöld omisti "La Sferan", joka on nykyään Kansalliskirjaston kokoelmassa.


title: Daniela Bianchi

text: Daniela Bianchi (s. 31. tammikuuta 1942) on italialainen näyttelijä. Hänet muistetaan parhaiten Tatiana Romanovan roolista James Bond -elokuvassa "Salainen agentti 007 Istanbulissa" (1963).


title: Daniela Bianchi

text: Bianchi syntyi Roomassa ja sijoittui vuoden 1960 Miss Universum -kilpailussa ensimmäiseksi perintöprinsessaksi. Elokuvauransa hän aloitti jo 1950-luvun lopulla.


title: Daniela Bianchi

text: Bianchi esiintyi noin viidessätoista elokuvassa ennen vetäytymistään alalta vuonna 1968.


title: Ilkka Kortesniemi

text: Ilkka Kortesniemi (2. marraskuuta 1936 Kontiolahti – 2. lokakuuta 1996 Helsinki) oli suomalainen radiotoimittaja ja laulunsanoittaja, jonka kuuluisin suomennos on alkuaan virolainen ”Saarenmaan valssi”. Hän teki pitkän uran Yleisradiossa muun muassa pakinoiden, juontaen erilaisia ohjelmia (esimerkiksi "Valoa ikkunassa", "Maun mukaan" ja "Yöradio"), toimien tuottajana "Puhelinlangat laulaa" -toivekonsertissa ja kooten äänilevykonsertteja. Hänellä on kolme lasta, tytär ja kaksi poikaa.


title: Televisiopäätös

text: TV-päätös on termi, jolla viitataan SRK:n vuosikokousten televisiota koskeviin kannanottoihin. Vanhoillislestadiolaisuudessa television omistamiseen suhtaudutaan kielteisesti. Kielteistä kantaa perustellaan sillä, että ohjelmatarjonta sisältää liikaa seksiä ja väkivaltaa ja on siksi kristillisten arvojen vastaista. Liikkeen ulkopuolisissa julkaisuissa on käytetty myös termejä televisiokielto tai TV-kielto. Herätysliikkeen suhtautuminen televisioon on herättänyt julkisuuden mielenkiintoa.


title: Televisiopäätös

text: Uskontotieteilijä Ilkka Pyysiäisen mukaan televisioita hankkivat aluksi koteihinsa lähinnä paikkakunnan varakkaimmat. Vähävaraisemmat lestadiolaiset pitivät sitä turhana kerskakulutuksena. He eivät katsoneet TV:n kuuluvan elämään, joka rakentuu Jumalan varaan. TV:stä tulvi tietoa, joka uhkasi lestadiolaisia arvoja.


title: Televisiopäätös

text: Suomen rauhanyhdistysten keskusyhdistyksen vuosikokous 1963 antoi televisiosta periaatteellisen kannanilmaisun, joka piti televisiota kristittyyn kotiin sopimattomana. Päätöksen katsottiin perustuvan "Jumalan sanaan":


title: Televisiopäätös

text: Sillä pyrittiin säilyttämään "usko ja hyvä omatunto". Paikallisten rauhanyhdistysten johtokunnat velvoitettiin etsimään "sopivat hoitajat tässäkin asiassa". Kirkkoherra Kullervo Hulkon kerrotaan puuskahtaneen tuolloin: "Kävi kuten 1930-luvulla, kun radio tuomittiin." Vanhoillislestadiolaisuutta paljon arvostelleen Lauri Pietilän mukaan on verrattain yleisesti tiedossa, ettei TV-päätös ollut läheskään yksimielinen.


title: Televisiopäätös

text: Keskustelu televisiosta työ- ja koulutuskäytössä nousi SRK:ssa esille vuonna 1966. Tuolloin todettiin, että kaikki koulussa näytettävä opetusohjelma ei ole pahasta. Television käyttöä opetuksen apuna havainnollistamisessa ei katsottu synniksi. Samassa kokouksessa myös kehotettiin paikallisia rauhanyhdistyksiä erottamaan sekä puhujan tehtävistä että luottamustoimista ne paikallisten rauhanyhdistysten toimihenkilöt, jotka olivat hankkineet television. 1971 SRK:n vuosikokous Ruukissa päätyi siihen, että television hankkineita on kaikessa rakkaudessa puhuteltava kerran tai kahdesti, minkä jälkeen heitä tuli pitää "pakanoina ja publikaaneina". 1976 Sievin vuosikokouksessa kehotettiin paikallisia rauhanyhdistyksiä hoitamaan TV-asia loppuun. Television hankkineita uskoa tunnustavia tuli pitää uskonsa kieltäneinä, mitä perusteltiin sillä, että asiasta oli puhuttu niin paljon.


title: Televisiopäätös

text: Televisiokysymys nousi vielä uudelleen käsiteltäväksi 28.12.1978 opettajien ja puhujien neuvottelukokouksessa, jolloin vaikeudet olivat laajentuneet koskettamaan opetustelevision käyttöä kouluissa ja oppilaitoksissa. Kokouksesta annettiin julkilausuma Päivämiehessä, jossa todettiin muun muassa: "Uskovainen opettaja ei opetustoimessaan peruskoulussa käytä televisiota tai opetuselokuvaa missään muodossa." SRK:n silloinen pääsihteeri Einari Lepistö totesi joulukuussa 1979 Helsingin Sanomien haastattelemana, että TV-ohjelmat ovat riettaita. Tuolloin SRK ei hyväksynyt koulutelevision opetusohjelmia, koska opettajat eivät voineet tarkastaa ennalta niiden sisältöä. Videot hyväksyttiin, jos opettaja oli ne tarkastanut. Tytti Isohookana-Asunmaan mukaan vanhoillislestadiolaisuus otti televisioon jyrkän kielteisen kannan, jota on myöhemmin lievitetty sallimalla koulutelevisio rajatusti. Kouluhallituksen kaikkiin kouluihin vuonna 1979 lähettämän kirjeen mukaan oppilas voidaan vapauttaa uskonnollisen vakaumuksen takia koulujen järjestämistä opetuksen apuna käytettävien televisio-ohjelmien seuraamisesta sekä elokuva- ja teatteriesityksistä huoltajan niin halutessa ja oppilaille on järjestettävä korvaavaa opetusta samasta aiheesta ryhmä- tai yksilötyöskentelynä. Vanhoillislestadiolaiset lapset ovat pyytäneet vapautusta elokuva- ja teatterinäytöksistä. Isohookana-Asunmaan mukaan SRK ei jyrkän kantansa vuoksi antanut elokuvatuottaja Eeli Aallon tehdä lestadiolaisuutta käsittelevää dokumenttia.


title: Televisiopäätös

text: Hannu Karpon mukaan 1970-luvulla television hankkineita lestadiolaisia on erotettu rauhanyhdistyksistä ja julistettu epäuskoisiksi. SRK ei osallistunut pyynnöistä huolimatta Karpon ohjelmaan. Erkki Reinikaisen 28.4.1987 pitämän alustuksen mukaan 1970-luvulla televisio aivan personoitui joidenkin mielissä. Tämä johti siihen, että jotkut halusivat kieltää myös koulutelevision vastoin vuosien 1963 ja 1966 vuosikokousten päätöksiä.


title: Televisiopäätös

text: Voitto Savela on katsonut vuosikokousten päätösten sisältäneen kahdentason toimintakehotuksen. Johtokuntien tuli huolehtia asiasta sekä sielunhoidollisena että yhdistyksen jäsenkysymyksenä.


title: Televisiopäätös

text: SRK:n johtokunnan jäsen opetusneuvos Aarno Haho totesi SRK:n tiedotustilaisuudessa Sotkamon suviseuroissa 2006, ettei TV-päätöstä ole syytä muuttaa. SRK:n pääsihteeri Aimo Hautamäki ei myöskään katso tarpeelliseksi muuttaa kantaa televisioon. Hänen mukaansa televisio edistää väkivaltaa ja vapaata seksiä eikä siksi sovi perheeseen, jossa on paljon lapsia. Hautamäen mukaan tietokone hyväksytään, koska se, toisin kuin televisio, on niin monelle välttämätön työväline. SRK:n mukaan televisio passivoi, muokkaa tunne-elämää pinnalliseksi ja piittaamattomaksi sekä vääristää sukupuolisuuteen ja väkivaltaan liittyviä elämänalueita.


title: Televisiopäätös

text: Valkealan suviseuroissa vuonna 2007 haastateltujen vanhoillislestadiolaisten eläkkeellä olevan luokanopettajan Pekka Tervon ja Oulujoen seurakunnan kappalaisen Pertti Lahtisen mukaan television katselukieltoa ei ole olemassa, mutta on todettu että ohjelma ei sovi uskovaiselle. Heidän mukaansa se ei ruoki uskonelämää vaan päinvastoin vanhaa osaa, jossa pahuus asuu.


title: Televisiopäätös

text: Lauri Pietilä on kirjassaan "Sota Perintöosasta" arvostellut televisiopäätöksen perusteluja valheellisiksi, koska hänen mukaansa sitä ei voi perustella Raamatulla, vaikka päätösteksti antaa niin ymmärtää. Morjärveläisen Sigurd Johanssonin mukaan TV-päätöksessä asetetaan evankeliumi ehtojen taakse. Toimittaja Anssi Miettisen mukaan liikkeen ulkopuoliset pitävät outona sitä, että televisioon suhtaudutaan nihkeästi ja internetiin sallivammin, vaikka internetin sisältöä on mahdoton sensuroida. Hänen mukaansa monissa lestadiolaiskodeissa televisio-ohjelmia katsellaan internetistä laajakaistan kautta.


title: Televisiopäätös

text: Uskontotieteilijä Ilkka Pyysiäisen mukaan lestadiolaisuudessa televisio on saattanut olla erityisesti vanhoille ihmisille maaginen laite, joka edusti kaikkea pahaa ja jota tuli välttää kaikin tavoin. Hänen mukaansa asenne selittyy TV-kiellon jumalallisella arvovallalla. Pyysiäisen mukaan TV-kysymykseen on liittynyt vallankäyttöä, jossa ihminen on puhunut Jumalan auktoriteetilla. Hänen mukaansa televisiota on käytetty myös kontrollin välineenä, jota on auttanut merkittävästi se, että TV-antenni on näkynyt kauas.


title: Televisiopäätös

text: Pyysiäisen mukaan monet niistäkin liikkeen ulkopuolisista, jotka kritisoivat television turmelevaa vaikutusta, pitävät kieltoa ahdasmielisenä. Vieroksuntaa herättävät kiellon jumalallinen perustelu ja asian nimittäminen synniksi.


title: Televisiopäätös

text: Tästä syystä SRK:n johtokunnan jäsenetkin ovat perustelleet julkisuudessa televisiokieltoa toisenlaisin argumentein kuin liikkeen sisällä on käytäntönä. On kaikkien kannalta vahingollista, että liikkeessä esitetään suhtautumisesta television hankkimiseen ja ohjelmien seuraamisesta keskenään erilaisia ja jopa vastakkaisia linjauksia. On alkanut muodostua käsitys, että vanhoillislestadiolaiset eivät enää ainakaan julkisuudessa nimitä television hankkimista ja katsomista synniksi. Esimerkiksi SRK:n johtokunnan Olavi Voittonen on perutellut televisiokieltoa vain lastensuojelulla. Hän on todennut, että vanhoillislestadiolaiset kieltäytyvät ”lasten suojelemiseksi tv:stä kotien piirissä”. Sen sijaan "opetusvälineenä se palvelee esimerkiksi koululaitoksessa." . Lausunnosta seuraa loogisesti, että televisiovastaanottimen hankkiminen kotiin ei ole enää syntiä eikä edes moitittavaa, jos perheessä ei ole alaikäisiä lapsia. TV-vastaanottimet ovatkin alkaneet viime vuosina yleistyä lestadiolaiskodeissa.


title: Televisiopäätös

text: Nykyisin vanhoillislestadiolaisessa liikkeessä suhtautumisessa televisioon ollaan käytännössä sellaisessa vaiheessa, että liikkeeseen kuuluvat seuraavat tv-ohelmia samaan tapaan kuin valtaväestökin, mutta poikkeuksena kuitenkin se, että ohjelmia seurataan kannettavan tietokoneen, iPadin ja älypuhelimen välityksellä, eikä niitä yleensä katsota varsinaisesta televisiovastaanottimesta. Tv-vastaanottimesta saatetaan katsoa esimerkiksi lääkärin vastaanotolla ja siitä tällöin mainitaan erikseen.


title: Televisiopäätös

text: Kuten Voittosen lausunnosta voi päätellä, ohjelmien seuraamista ei pidetä enää syntinä eikä niiden katselusta joudu enää nuhdeltavaksi eikä siitä vaadita parannuksentekoa. Mutta on huomattava, että kun Voittonen näkee television vaaraksi vain lapsiperheille, monissa vanhoillislestadiolaisissa perheissä, joissa on paljon lapsia, juuri television lastenohjelmat ovat niitä kaikkein seuratuimpia.


title: Televisiopäätös

text: Tilanteen tekee vaikeasti ymmärrettäväksi se, että julkisissa vastuutehtävissä liikkeessä toimivat ovat antaneet asiasta kuitenkin jokseenkin ristiriitaisia lausuntoja.


title: Televisiopäätös

text: SRK:n pääsihteeri Juha Kaarivaara totesi vuonna 2015, että 1960-luvulla tehty päätös "on edelleen hyvä ja voimassa". Vuonna 1963 tehty SRK vuosikokouksen päätöshän kieltää televisiovastaanottimen hankkimisen kotiin ja samoin siinä kiellettiin minkäänlaisten tv-ohjelmien seuraaminen, ilman poikkeuksia. Kaarivaaran tulkinta on siten ristiriidassa Voittosen lausuntoon nähden.


title: Televisiopäätös

text: Sen sijaan vanhoillislestadiolaisuuden tutkija, FT Mauri Kinnunen on puolestaan todennut vuonna 2012, että "vanhoillislestadiolaisuus on sikäli muuttunut, että televisiokieltoa ei enää käytännössä ole olemassakaan".


title: Zamperla

text: Zamperla Rides on italialainen Vicenzassa toimiva huvipuistojen laitteiden valmistaja. Se on tunnettu ympäri maailman mm. vuoristoradoistaan, joita se on valmistanut erittäin monenlaisia ja runsaasti eri malleja.


title: Zamperla

text: Zamperla pyrkii valmistamaan myös nuoremmille lapsille ja massatuotantoon sopivia laitteita useiden sen kilpailijoiden keskittyessä yhä suurempiin ja nopeampiin vuoristoratoihin. Suomessa Powerparkissa, Särkänniemessä sekä Linnanmäellä on useita Zamperlan valmistamia erityisesti lapsille tarkoitettuja laitteita. Esimerkiksi Särkänniemen vuoden 2005 uutuuslaite Trombi sekä 2010 vuoden uutuuslaite MotoGee ovat Zamperlan valmistamia.


title: Hämähäkkimies (animaatiosarja) (3. tuotantokausi)

text: Hämähäkkimies-animaatiosarjan 3. tuotantokausi käynnistyi Yhdysvalloissa 27. huhtikuuta 1996 ja päättyi 23. marraskuuta 1996. Fox Kids näytti alun perin Yhdysvalloissa jotkut alla olevista jaksoista väärässä järjestyksessä.


text: Peterin ja Mary Janen etsinnät johdattavat hänet pahan kultin jäljille, jota johtaa Paroni Mordo, joka haluaa vapauttaa mestarinsa, Dormammun, toisesta maailmasta tähän maailmaan. Tohtori Outo ja Wong auttavat Hämähäkkimiestä. Lopulta Paroni Mordo ja Dormammu ovat päihitetty.Hämähäkkimies alkaa miettiä lopettamista, kunnes tapaa salaperäisen Madame Webin ja suurimman faninsa, pienen tytön nimeltä Tiana. Hämähäkkimies kertoo hänelle, miten hän sai voimansa. Suuri uhka, Tohtori Mustekalan rakentama Octobot syntyy.Muistinmenetystä kärsivä Hämähäkkimies on Tohtori Mustekalan kotrollissa, on kiinni Tianasta pelastaa hänet rikoksen polulta.


text: Norman Osborn katoaa räjähdyksessä ja hänen paikalleen tulee Vihreä Menninkäinen, joka hiljalleen nappaa kaikki Osbornin viholliset. Samalla, Hämähäkkimies arvelee Harryn olevan Vihreä Menninkäinen.Hämähäkkimies ja Rocket Racer taistelevat Big Wheeliä vastaan.


text: Kingpin on huijannut Peteriä, jota kuitenkin auttaa sokea asianajaja Matt Murdock ja hänen alter egonsa Daredevil. Kameleontti ja Kingpinin poika Richard sekaantuvat asioihin.


text: Hämähäkkimies yhdistää voimansa Daredevilin kanssa voittaakseen Wilson Fiskin, jonka Daredevil paljastaa olevan rikollispomo Kingpin.


text: Kingpin muuttaa Alistair Smythen puoli-kyborgiksi, puoli-mutantiksi, jotta hänestä tulisi Lopullinen tappaja Hämähäkkimiehelle, mutta hän haluaa tappaa myös Norman Osbornin, syyttäen häntä isänsä "kuolemasta". Spencer Smythe paljastuu olevan elossa, mutta syväjäädytettynä.


text: Robbie Robertson on menettämässä poikaansa jengiin, jota johtaa Hautakivi, jonka Robbie tuntee lapsuudestaan. Hämähäkkimiehen täytyy voittaa Hautakivi, joka uhkailee Robbia, hänen poikansa vapautetaan, jos Robbie ei julkaise tarinaa, jossa sanotaan Alicia Silvermanin olevan rikollinen.Hullu rikollinen Cletus Kassady pysäytetään ja vangitaan. Venomin symbiootti palaa avaruudesta yhdistyen jälleen vankilassa olevaan Eddie Brockiin, kiitos pienen avun Paroni Mordolta ja Dormammulta, mutta vielä pahempi uhka syntyy. Venom yrittää saada haltuunsa Tony Starkin keksimän "mustan aukon" teknologian ja viedä sen Paroni Mordolle.Paroni Mordo ja Dormammu auttavat Eddie Brockin symbiootin "poikaa" yhdistymään sarjamurhaaja Cletus Kassidyyn, jotta heistä tulisi Carnage. Dormammu käskee Carnagea imemään ihmisiltä elinvoimaa, jotta Dormammu pääsisi tähän maailmaan. Rautamies tulee Hämähäkkimiehen avuksi.


text: Dr. Jonathan Ohn keksii Starkin teknologian avulla maailmoihin vieviä portteja, joka tekee hänestä vahingossa elävän portintekijän Kingpinille. Hän kutsuu itseään Pilkuksi ja aloittaa rikollisen tien saadakseen rahaa työhönsä.


text: Vihreä Menninkäinen ja Mörkö kilpailevat Dr. Ohnin Time Dilation Acceleratorista.Nyt tietäen Hämähäkkimiehen salaisen henkilöllisyyden, Vihreä Menninkäinen kidnappaa Mary Jane Watsonin ja vie hänet George Washingtonin sillalle, minkä huipentuma ei tee sarjasta enää samaa, kuin ennen.


title: Sailor

text: Sailor on englantilainen popyhtye, joka oli suosittu 1970-luvun puolivälissä. Se saavutti Britanniassa kolme single- ja yhden albumimenestyksen. Yhtye oli suositumpi Alankomaissa, Sveitsissä, Itävallassa ja Saksassa kuin kotimaassaan Britanniassa. Yhtyeen johtaja oli Georg Kajanus, jonka sukujuuret ulottuvat Suomeen (Robert Kajanus). Robert Kajanuksen ja Johanna Müllerin avioliitosta syntyi Johannes Kajanus. Johanneksen ja Eugenie de Ribertin liitosta syntyi Johanna Kajanus (kuvanveistäjä). Johannan ja Paul Tjegodiev Sakonskyn (venäläinen prinssi) liitosta syntyi Sailor-yhtyeen Georg Johan Tjegodiev Sakonsky Kajanus. Alkuperäinen Sailor hajosi 1970-luvun lopulla. Sailorin tavaramerkkejä oli Nickelodeon, joka oli rakennettu kahdesta vastakkain olevasta Kemble-pianosta sekä ARP Odyssey- ja ARP 2600-syntetisaattorista, miniuruista ja yhdestä kellopelistä, jotka oli kytketty pianon mekanismiin siten, että molemmilta puolin pystyi soittamaan pianoa ja kellopeliä yhtä aikaa, ja joka näin vapautti soittajat tekemään lavalla show'ta. Nickelodeonilla pystyi soittamaan kuutta instrumenttia yhtä aikaa. Alkuperäisessä kokoonpanossa ilmestyi vielä kaksi uutta levyä; "Sailor" (1991) ja "Street Lamp" (1992). Saksalainen musiikki-promoottori Rainer Haas järjesti Sailoreille konsertin Berliinin Waldbuhne Stadiumille 1993. Yleisöä kyseisessä tapahtumassa oli yli 22 000. Esiintyminen oli ensimmäinen live-esiintyminen comebackin jälkeen. Lisäksi oli useita tv-esiintymisiä, festivaaleja ja Oldie Night -tapahtumia ympäri Eurooppaa vuosina 1991–1995. Kajanus jätti yhtyeen 1995. Yhtyeen laulajaksi tuli Peter Lincoln, jolloin esiintymiset Euroopassa jatkuivat seuraavat kymmenen vuotta. Yhtye esiintyy vielä 2011 aktiivisesti. Alkuperäisjäsenistä mukana ovat Marsh ja Pickett. Vokalistina Nick Parvin ja rummuissa Henry Marshin poika Tom Marsh. Tunnettu Englantilainen vaatetusliike Marks & Spencer (M&S) käytti tv-mainoksessaan musiikkina kappaletta "A Glass of Champagne" vuonna 2006.1960-luvulla yliopistossa ollessaan Grant Serpell soitti rumpuja The Jazz Quartetissa, The Intriguessa, The U.S (university of sussex) Jazz Triossa, The Baskervillessä ja The T-Bonessa. Ammatikseen Serpell soitti rumpuja ensimmäisen kerran Ice yhtyeessä 1967–1968 ja silloin ilmestyi kaksi singleä ("Ice Man" CD 2005). Serpell soitti myös rumpuja Affinity yhtyeessä 1968–1972 ja albumi ilmestyi nimellä "Affinity" 1970 (LP) ja (CD 1993, CD 2002). Affinity nimellä on ilmestynyt myös "If You Live" (CD 2002) ja "Live Instrumentals 1969" (CD 2003) sekä "Origins 1971–1972" (CD 2003). Serpell soitti rumpuja myös Geno Washingtonin kanssa, sekä The Mike D'Abo Bandissä ja Graphitessa, ennen kuin liittyi KP Packet yhtyeesen. Henry Marsh vaikutti Toast yhtyeessä (laulu, kitara ja koskettimet) 1970 ja yhtyeen nimenvaihdon jälkeen Gringo yhtyeessä vuoteen 1972. "Gringo" levy ilmestyi 1972 (LP) ja (CD 2000). Georg Hultgreen (käytti silloin enon sukunimeä) toimi vokalistina & kitaristina Eclection yhtyeessä 1968-1969 ja albumi "Eclection" ilmestyi 1968 (LP) ja (СD 2003). Georg Hultgreen-Kajanus soolo-single ilmestyi 1970. Georg Hultgreen-Kajanus ja Phil Pickett tapasivat ensimmäinen kerran Lontoossa 1970 Edwin H. Morris & Co. Ltd. tiloissa, missä Pickett oli työssä ja josta musiikillinen yhteistyö alkoi.


title: Sailor

text:
Sailor tarina alkoi varsinaisesti jo Kajanus / Pickett yhteistyönä albumilla "Hi Ho Silver" vuonna
1972 (LP). Albumi on uudelleenjulkaistu 1973 USA:ssa (LP). Kajanus ja Pickett soittivat itse kaikki albumilla kuultavat soittimet. Albumilla on kappaleet: "Changes", "Cold Harbour Morning", "Hometown Girl", "Tomorrow", "Chosen Wings", "Parachute", "Nature Man", "Flying Machine", "Movin' On", "Passing Time". Albumi on äänitetty Morgan studiolla, Lontoossa. Levymerkki on Signpost Records.


title: Sailor

text: Ensitapaaminen tapahtui Phil Pickettin omistamassa asunnossa olevassa kellarissa, missä pitkähiuksiset miehenalut harjoittelivat yhteis-soittoa. Bändin jäsenet olivat; Kajanus, Pickett, Marsh ja Paul Warren, joka oli rumpalina. Kajanus ja Marsh tapasivat toisensa ensimmäistä kertaa, ja Pickett ja Marsh olivat jo tunteneet toisensa pidemmän aikaa. Yhtyeen jäsenten välinen yhteinen kemia ei kuitenkaan toiminut riittävästi, koska Pickett aavisteli ettei Warren sovi kokoonpanoon ja vastaavasti Kajanuksella oli omat aavistuksensa Marshin, ei niinkään musiikillisista kyvyistään, vaan ulkoisesta olemuksellisesta sopivuudesta yhtyeeseen ja näin ollen yhtyetoiminta loppui. Henry Marsh toimi hetken sähkökitaristina yhtyeessä nimeltä McGuinness Flint. Myöhemmin samanavuonna 'Bill' Pickett otti yhteyttä Kajanukseen ja ehdotti yhteistyötä ja Marshin liittyessä mukaan oli The KP Band melkein valmis. Kolmihenkinen miehistö harjoitteli "Hi Ho Silver" albumin kappaleita, sekä Pickett ja Kajanus tekivät uusia biisejä yhtyeelle. Yhtyeen rumpalin saamiseksi Kajanus ja Pickett menivät 'The Bag O'Nails Club'ille Lontoossa, missä Grant 'Tige' Serpell sinäiltana soitti rumpuja. Totesivat että Serpell on oikea mies paikallaan uuteen yhtyeeseen nimeltä KP Packet/The KP Band. Ensimmäinen yritys saada neljä demokappaletta julkaistua epäonnistuivat.


title: Sailor

text: Vuonna 1973 Henry, Phil, Georg ja Grant olivat tehneet demo-nauhan kappaleilla: "Traffic Jam" ja "Brag Brag Brag" (Kajanus), sekä "Lost My Mode" ja "Medallions" (Pickett). CBS Records levy-yhtiön kuultua demon, oli levytyssopimus valmiina itseään Sailoreiksi kutsuville kavereille. Grant sai idean Sailorin musiikillisesta suunnasta kuultuaan "Sailor's Night on the Town" kappaleen demon, jonka Georg oli tehnyt kotonaan. Levy-yhtiö oli suunnitellut lähinnä "Traffic Jam" tapaista musiikillista melodiaa. Bändi käytti KP Packet nimeä, ennen kuin keksivät Sailor nimen käyttöönsä. Myös soittimet olivat toisenlaiset ennen Nickelodeonin keksimistä. Grant (rummut), Phil (bassokitara), Henry (sähkökitara) ja Georg (akustinen 12-kielinen Gibson-kitara). Valmistuneilla albumeilla 1974–1976 ja 1991–1992 kuullaan vain Kajanuksen säveltämiä kappaleita. Serpell ja Marsh olivat yksimielisiä siitä, että Kajanuksen musiikki on oikea suunta yhtyeelle. Pickett ei ollut asiasta kovin iloinen. Koska hän ei päässyt toteuttamaan lahjakkuuttaan biisien tekemisessä yhtyeessä, ja näin asia tuli esille seuraavan kerran vasta vuonna 1977.


title: Sailor

text: Vuonna 1974 valmistui Morgan studiolla Lontoossa yhtyeen ensimmäinen "Sailor"-albumi. Debyyttialbumin julkaistiin elokuussa. Kajanus oli nauhoittanut demonauhan kotonaan ja jonka pohjalta varsinainen studiolevy valmistui. Serpellin ideasta Kajanus suunnitteli Nickelodeonin ajatuksena, että miten neljä kaveria voi soittaa live-keikalla kymmentä musiikki-instrumenttia yhtä aikaa. Sailor oli ensimmäinen yhtye joka nauhoitti bassot (ARP 2600) koskettimilta levylle. Singlet "Traffic Jam" ja "Sailor" olivat Englannissa radiosoitossa. Kappaleesta "Sailor" on tehty kaksi eri versiota; "soft" joka ilmestyi singlenä ja "hard" versio julkaisiin LP levyllä. Levy oli suosittu Alankomaissa, ja siitä tuli ensimmäinen kultalevy (1975). Ensimmäinen live-tv-esiintyminen tapahtui syyskuussa BBC2:ssa "Sailor In Concert", jonka kesto oli puolituntinen. Ja varsinainen yleisö live-esiintyminen "showcase" oli The Nightingale Travern Pub, Wood Green, Lontoo.


title: Sailor

text: Seuraava albumi oli nimeltään "Trouble", joka julkaistiin marraskuussa 1975. Joka takasi suuremman menestyksen jopa kotimaassaan Englannissa (1976) hiteillä "Girls, Girls, Girls" ja "A Glass of Champagne" joka oli myös 24. tammikuuta (1976) NME Chart No. #1. Esiintyi BBC Top of the Pop ohjelmassa (1976) ja ITV Supersonic ohjelmassa. Australiassa oli kolme singleä TOP 50:ssä (1976). Kultalevy Australiasta albumista "Trouble" vuonna 1978. Suomessa menestyi myös hyvin ollen albumilistalla kakkosena.


title: Sailor

text: Vuonna 1976 Sailor oli Länsi-Saksan TOP 20:ssä kappaleilla "A Glass of Champagne" (21 vk) ja "Girls, Girls, Girls" (19 vk) listoilla, sekä 29. huhtikuuta molemmat kappaleet olivat samanaikaisesti neljäs ja viides. Samana vuonna Sailor kävi kokeilemassa purjeitaan USA:ssa, muun muassa New York, Santa Monica ja San Diego, mutta vastaanotto ei ollu toivotunlainen. Yhtye kertoi haastattelussa, että ensimmäisen biisin alkaessa kappaleella "Let's Go to Town", niin yleisö kirjaimellisesti lähti kaupungille. Kolmas askel otettiin 1976 nimellä "The Third Step", joka julkaistiin syyskuussa. Albumilla oli hitit "One Drink Too Many" ja "Stiletto Heels", tosin listasijoitus ei ollut kovin korkea. "Stiletto Heels" oli Länsi-Saksan TOP 20:ssä (10 vk) ja paras sijoitus oli kahdestoista. Suomessa albumilistalla neljäs.


title: Sailor

text: Neljäs albumi ilmestyi elokuussa 1977 nimellä "Checkpoint". Levyllä ei kuulla Pickettin osaamista, koska oli jättänyt yhtyeen musiikillisten erimielisyyksien johdosta. Kappale "Down By the Docks" on Sailorin ensimmäinen ja viimeinen disko-melodia, mutta oli varsin suosittu diskoissa. Marsh / Serpell sävelsivät myös levylle kappaleet "Istanbul 6.25" ja "Put Your Mouth Where the Money Is". Tuottajina toimi 'Beach Boys' Bruce Johnston ja Kurt Becher. Sailor sai International Deutscher Schallplatten Preis palkinnon Länsi-Saksassa 1977.


title: Sailor

text: Ensimmäinen kokoelmalevy julkaistiin kesäkuussa 1978 nimellä "Greatest Hits Vol.1" (Kasetti/LP). Uusia kappaleita olivat "All I Need Is a Girl" (Kajanus) ja "The Runaway" (Pickett). Myös "Romance (Edit-Mix)" ja "Down By the Docks (Edit-Mix)" olivat levyllä. Phil Pickett palasi uudelleen yhtyeeseen. Viides LP valmistui syyskuussa 1978 nimellä "Hideaway". Levyllä kuullaan kaikkien yhtyeen jäsenten sävellyksiä. Single "Stay The Night" (Marsh / Serpell) oli hitti Tanskassa. Levytyssopimus Euroopassa umpeutui Sailorin osalta vuoden 1978 lopulla. Viimeinen yhteinen esiintyminen tapahtui 17. päivä kesäkuuta 1978.


title: Sailor

text: Pickett ja Marsh suuntasivat purjeet uudelleen kohti Yhdysvaltoja ja tekivät siellä albumin "Dressed for Drowning", joka julkaistiin vuonna 1980. Uudet jäsenet yhtyeessä olivat sisarukset Virginia Davin ja Gavin Davin. Levyllä rummuissa soittaa studiomuusikko James Stroud, koska Serpell ei ollut kiinnostunut tulemaan uuteen bändiin. Kokoonpanon piti alun perin käyttää uutta nimeä 'The Private Eye', mutta levy-yhtiön johtaja Dick Asher halusi käyttää Sailor nimeä tulevilla julkaisuilla. Tässä kokoonpanossa tehtiin vielä yksi studioäänite (äänitetty syyskuussa 1980) "Tv Land" jossa piti oli muun muassa "Snow Hill", "Whatever's In Your Heart" (taustalaulu Carl Wilson), "Farewell to Berlin", "Devotional Songs" ja "Tv Land" nimiset kappaleet. Sävellykset ja sanoitukset on tehnyt Philip Pickett. Rummuissa oli Stuart Elliott, bassokitaraa soitti Jim Cuercio ja sähkökitaristina oli Gerry Donahue. "TV Land" on enemmän Sailoria, kuin edellinen "Dressed for Drowning" julkaistu albumi. CBS Records (USA) irtisanoutui yllättäen albumin tekemisestä ja sen julkaisemisesta. Tuottajana oli maineikas James William 'Jim' Guercio. Albumit äänitettiin maineikkaalla studiolla nimeltä: Caribou Ranch, Colorado's Rocky Mountains, USA. Davin ja Virginia palasivat USA:ta Englantiin takaisin laulamaan Cornwalliin. Pickett ja Marsh musisoivat Englannissa clubilla nimeltä All My Eye Betty Martin. Gavin Davin oli myös oikeasti ammatiltaan merimies (Sailor) vuoden 1981 jälkeen.


title: Sailor

text: 1980-luvun alussa Kajanus ja siskokset Phillipa "Phil" Boulter (1979–1982) ja Francesca "Frankie" Boulter 1979–1986 DATA tekivät yhtyeensä kanssa kolme LP-levyä; "Opera Electronica" (1981), "2-Time" (1983) ja "Elegant Machinery" (1985). Levyt on saatavissa CD:nä 2006. Ruotsalainen Eternity Records on julkaissut vuoden 1983 ja 1985 DATA levyt kokoelmalevynä nimellä "Accumulator" 1995. Yliopiston käyneenä Grant Serpell kouluttautui opettaja ammattiin ja toimi kemian opettajana. Georg Kajanus oli musiikillisessa yhteistyössä Japanilaisen säveltäjän nimeltään Umi Bayashi kanssa. Kajanus ja Marsh tekivät Cannel 4:lla animaatio tv-ohjelmaan nimeltä "The Kid" musiikkia vuonna 1986. Henry Marsh on säveltänyt teatterimusiikkia ja voitti Joseph Jefferson Award palkinnon vuosina 1998 ja 2004 USA:ssa, sekä soololevy ilmestyi nimellä "The Other Side of the Ocean" (2005). Phil Pickett vaikutti vuosina 1982-1986 Englantilaisen Culture Club yhtyeen taustajoukoissa koskettimet ja taustalaulu sekä co-wrote muun muassa kappaleet "Karma Chameleon" ja "It's a Miracle". Pickett on musisoinut ja tehnyt co-wrote yhteistyötä muun muassa Malcolm McLaren & Waltz, Joe Cocker, Jeff Beck, Hugh Masekela, John Lodge, Musical Youth, Ringo Starr ja Sir Paul McCartney kanssa. Pickett sävelsi virallisen ITV Olympiatunnarin 1984. Vuonna 1996 valmistui Kajanus & Tim Dry yhteistyönä NOIR studiolevy "Strange Desire", joka julkaistiin cd-levynä vasta 2000 ja 2007. Myös "Kajanus (revealed)" cd on ilmestynyt 2006, jossa on 24 harvinaislaatuista single äänitettä vuosilta 1970 - 1998. Georg Kajanus on vuosina 1999 - 2005 säveltänyt ja sovittanut klassisen teoksen nimeltä People Industry "Inventory", jossa on 17 musiikillista osaa. Phil Pickett ja Henry Marsh tekivät yhdessä musiikit kolmeen musikaaliin nimeltä; "Casper - The Musical", "The Mask - Musical" ja "Spider-Man On Stage" (1999/2000). Vuonna 1997 Kajanus teki musiikin dokumenttiin "Didn't Do It For Love", joka kertoo Kajanuksen siskon Eva Norvind värikkäästä elämästä muun muassa Meksikossa.


title: Sailor

text: Vuonna 1988 Kajanus, Pickett, Marsh ja "rumpukone" tekivät yhdessä kolme kappaletta nimeltään; "Heart of the Matter", "Stereotype" ja "Perfect Time". Studiossa äänitetyillä kappaleilla ei ollut myötätuulta, vaan Sailorin uudelleen tuleminen oli hetken aikaa vastatuulessa. Grant Serpell ei ollut musiikkibisneksessä vuoden 1978 yhtyeen hajoamisen jälkeen, vaan oli toiminut pääasiassa opettajan ammatissa viimeiset kahdeksan vuotta. Joten muilla alkuperäisjäsenillä oli rumpalin suhteen epätietoisuutta, ennen kuin Kajanus soitti Serpellille ja kysyi liittyykö Grant uudelleen Sailor yhtyeeseen.


title: Sailor

text: Uudelleen yhdistyminen tapahtui Lontoossa 1989 ja ensimmäinen single ilmestyi elokuussa 1990 kappaleilla "The Secretary" ja "Cumbia", joka on eri versio "La Cumbia" kappaleesta. Saksalainen BMG-levy-yhtiö teki levytyssopimuksen kahdesta albumista jotka olivat nimeltä "Sailor" joka ilmestyi huhtikuussa 1991 ja "Street Lamp" joka ilmestyi syyskuussa 1992. Hittejä olivat ensimmäisestä levystä kappaleet "La Cumbia" ja "The Secretary", jotka olivat myös Suomessa radiosoitossa. Sailor sai vuoden comeback 'RSH GOLD' palkinnon Saksassa 1991. Toinen levy ei menestynyt odotetulla tavalla. Levyltä soitetuimmat kappaleet olivat "Latino Lover", "Street Lamp", "Presious Form" ja "It Takes 2 To Tango".


title: Sailor

text: Uusi studioalbumi "" ilmestyi lokakuussa 1996. Kokoonpanossa oli Serpell, Pickett, Marsh ja uutena vokalistina Peter Lincoln. Äänitetty huhti- & toukokuun aikana. Uusia kappaleita olivat "Catwalk Girls" vokalistina on Naomi Eyres, "Latin Eyes" ja "Nickelodeon Nights", sekä uudelleen äänitettyjä vanhoja hittejä, kuten "A Glass of Champagne", "Girls, Girls, Girls", "La Cumbia", "One Drink Too Many", "Traffic Jam", "The Secretary", "Stay the Night", "Hat Check Girl", "Stiletto Heels", "Istanbul 625", "Karma Chameleon", "Stranger In Paris" ja 'Copacapana'. Levy on julkaistu uudelleen nimellä; "Greatest And Latest" 2001 ja "The Very Best of Sailor" (cd:llä on vain listassa olevat ensimmäiset 12 kappaletta) 1997.


title: Sailor

text: Sailorin ensimmäinen livealbumi ilmestyi 1998 nimellä "Live In Berlin". Kappaleet on äänitetty ympäri Eurooppaa olevista live esityksistä. Bändin jäsenet olivat; Serpell. Pickett, Marsh ja Lincoln. Albumi on uudelleenjulkaistu 2002 samalla nimellä, sekä 2003 "A Glass of Champagne" ja 2005 "Greatest Hits Live". Myös 2003 DVD julkaisu "Live In Concert" on saatavissa CD:nä nimellä "Sailor Live: One Drink Too Many" 2005 ja "A Glass of Champagne - Live" 2006 sekä "A Glass of Champagne" 2007 (ei sisällä "unplugged" - kappaleita).


title: Sailor

text: Viimeisin tuore julkaisu on helmikuussa 2006 ilmestynyt kokoelmalevy "Buried Treasure". Levyltä löytyy 38 kappaletta muun muassa "Changes", "Heart of the Matter", "Chained to the Wheel", "TV Land", "Stereotype", "Farewell to Berlin", "Estepona", "Perfect Time", "Brag Brag Brag", "Office Hours", "Guns and Guitars", "My Parachute", "The Natureman", "Whatever's In Your Heart", "The Frozen Man", "Tomorrow", "Lost My Mode" ja "Mack the Knife", sekä muita jo ennestään julkaistuja Sailor hittejä. Uudelleenjulkaistu 2007 "Treasure Trove: Anthology 1975-2005".


title: Sailor

text: "Nickelodeon" oli yhtyeen rakentama yhdistelmäsoitin. Yhtyeen jäsen Georg Kajanus kehitti ja patentoi sen koneiston.


title: Sailor

text:
Alkuperäisen idean keksi 1974 Grant Serpell. Roger Deanin suunnittelema, The Blob!, oli kuitenkin liian iso lavalle vietäväksi joten ajatuksesta luovuttiin kunnes Georg Kajanus kehitti uuden suunnitelman, joka nimettiin "Nickelodeoniksi". Laitteisto sisälsi miniurut, kellopelin, kaksi kappaletta ARP-syntetisaattoria ja kaksi vastakkain olevaa Kemble pianoa. Yhtyeessä Nickelodeonin soittivat Henry Marsh ja Phil Pickett.Englanti
"Singlet"
"Albumit"


title: Sailor

text:
Alankomaat
"Singlet"
"Albumit"


title: Sailor

text:
Itävalta
"Singlet"
"Albumit"


title: Sailor

text:
Norja
"Singlet"
"Albumit"


title: Sailor

text:
Israel
"Singlet"


title: Sailor

text:
Belgia
"Singlet"


title: Sailor

text:
Ruotsi
"Singlet"
"Albumit"


title: Sailor

text:
Sveitsi
"Singlet"


title: Sailor

text:
Saksa
"Singlet"
"Albumit"


title: Sailor

text:
Suomi
"Singlet"
"Albumit"


title: Sailor

text:
Australia
"Singlet"
"Albumit"


title: Hachimaki

text: Hachimaki () on päänauha, yleensä punaisesta tai valkoisesta kankaasta tehty. Se symboloi japanilaisessa kulttuurissa sinnikkyyttä ja ponnistelua. Hachimakin voi sitoa otsalleen esimerkiksi synnyttävä nainen, pääsykokeisiin opiskeleva nuori, toimistotyöläinen, työstään ylpeä elinkeinoharjoittaja, "bōsōzoku" eli moottoripyöräjengiläinen tai mielenosoitukseen osallistuja. Hachimakin kuuluisimmat käyttäjät olivat toisen maailmansodan kamikazelentäjät.


title: Hachimaki

text: Hachimakeissa on yleensä koristeena erilaisia innoittavia iskulauseita tai nouseva aurinko -kuva-aihe.


title: Hachimaki

text: Hachimakin historia on epäselvä. Erään teorian mukaan ne liittyvät varhaisten uskonnollisten askeettien vaatetukseen. Toisen mukaan niiden alkuperä on samuraiden kypäriensä alla pitämissä päänauhoissa, joiden tarkoitus oli imeä hikeä itseensä ja pitää hiukset pois silmiltä. ""Hachimaki" on käännettynä "kypärähuivi".


title: Hachimaki

text: Hachimakin sitominen otsalle vastaa länsimaista hihojen ylös käärimistä ja merkitsee tosissaan olemista ja työn alkamista.


title: Nick Fury

text: Eversti Nicholas Joseph ”Nick” Fury on Marvel-kustantamon sarjakuvissa esiintyvä sarjakuvahahamo. Hän on toisen maailmansodan veteraani ja Marvel-universumin tehokkaimman vakoilujärjestön, YPKVV:n johtaja. Hahmon loivat Stan Lee ja Jack Kirby ja Furyn ensiesiintyminen tapahtui "Sgt. Fury and his Howling Commandos" -lehden ensimmäisessä numerossa (toukokuu 1963).


title: Nick Fury

text: Nykyínen Nick Fury debytoi "Fantastic Four"-lehden numerossa 21 (joulukuu 1963). Yhdysvaltalaisessa "Strange Tales" -lehden numerossa 135 (1965) hahmoa muutettiin James Bond -tyyppiseksi vakoojaksi ja YPKVV:n johtajaksi. Hahmo tekee edelleen usein vierailuja Marvel-kustantamon sarjakuvalehdissä toimien eräänlaisena välittäjänä supersankarien ja Yhdysvaltain hallituksen välillä. Nykyään on paljastunut, että Fury nauttii erikoista seerumia, joka estää hänen ikääntymisensä.


title: Nick Fury

text: Nicholas Joseph Fury oli vanhin Jack Furyn sisaruksista New Yorkissa. Hänen isänsä oli Yhdysvaltain kansalainen, joka värväytyi Britannian ilmavoimiin ensimmäisessä maailmansodassa vuonna 1916. Hänen sanotaan ampuneen Manfred von Richthofenin varhain ilmailu-uransa alussa ja vuoden 1918 lopussa hän oli juhlittu sotasankari.


title: Nick Fury

text: Sodan jälkeen Jack palasi kotiinsa ja nai nimeämättömäksi jääneen naisen pariskunnalle syntyi kolme lasta. Nick syntyi luultavasti 1910-luvun lopussa. Nickin jälkeen syntyi hänen toinen veljensä Jacob ”Jake” Fury (josta myöhemmin tuli superroisto Scorpio, Zodiac-rikollisryhmän johtaja cartel), ja viimeisenä syntyi heidän sisaruksensa, Dawn.


title: Nick Fury

text: Kaikki kolme lasta kasvoivat Helvetin Keittiössä Manhattanilla, New Yorkissa. Nick oli amatöörinyrkkeilijä ja myöhemmin ystävänsä Red Hargroven kanssa miehet lähtivät etsimään seikkailuja. Lopulta luutnantti Samuel ”Happy Sam” Sawyer värväsi miehet erikoistehtävään Hollantiin. Red sijoitettiin Pearl Harboriin, jossa kuoli japanilaisten hyökkäyksessä tukikohtaan.


title: Nick Fury

text: Sawyer, joka oli ylennetty kapteeniksi, määräsi Furylle erikoisiskujoukkojen päällikkyyden. Nämä ”Ulvovat Kommandot” sijoitettiin Englantiin ja lähetettiin sieltä käsin erikoistehtäviin toisessa maailmansodassa. Tänä aikana Fury rakastui englantilaiseen sairaanhoitajaan, Pamela Hawleyhin, joka kuitenkin kuoli pommituksissa ennen kuin Fury ehti kosia tätä.


title: Nick Fury

text: Sodan loppuvaihessa Fury haavoittui maamiinaan astuttuaan pahasti. Hänet paransi tiedemies Berthold Sternberg, joka testasi Furyyn kehittelemäänsä seerumia. Seerumin ansiosta Furyn ikääntyminen on hyvin hidasta. Sodan jälkeen Fury siirtyi Office of Strategic Services-organisaatioon (OSS), joka oli Central Intelligence Agencyn eli CIA:n edeltäjä. Myöhemmin Fury oppi, että hänen oli määräaikoina nautittava lisää seerumia, muuten hän vanhenisi nopeasti ja kuolisi. Tohtori Sternberg alkoi kiristää Furylta suuria summia rahaa vastineeksi seerumin tuottamisesta.


title: Nick Fury

text: Fury jatkoi työtään myös CIA:ssa ja toimi kenttäagenttina kaikkialla maailmassa. Myöhemmin valtio alkoi käyttää Furya välikätenä toiminnassaan superihmisten kanssa, kuten Ihmenelosten kanssa.. Tänä aikana Fury alkoi myös käyttää tavaramerkiksi muodostunutta silmälappuaan. Myöhemmin paljastui, että hänen silmäänsä oli osunut sodan aikana sirpale, jonka myötä Furyn näkö lähti hitaasti toisesta silmästä.


title: Nick Fury

text: Tony Stark värväsi Furyn YPKVV:n toiseksi johtajaksi. Järjestön päävastustaja oli kansainvälinen terroristijärjestö HYDRA, jota johti Furyn arkkivihollinen paroni Strucker. Furyn johdossa YPKVV:sta tuli yksi maailman voimakkaimmista vakoilujärjestöistä. Järjestö operoi hallitusten ja myös supersankarien, kuten Kostajien kanssa. YPKVV on myös värvännyt riveihinsä supervoimaisia jäseniä.


title: Nick Fury

text: Vuonna 2003 esitetyssä "Salattu Sota" -tarinassa Nick Fury selvittää Latverian pääministerin, Lucia von Bardasin luoman juonen varustaa superroistoja korkeatkenologisilla aseilla. von Bardasin päämääränä on Amerikan heikentäminen ja terrorismin tukeminen (tarinan tapahtuma-aikana Latverian diktaattori Tohtori Doom oli oletettavasti kuollut). Fury muodostaa vastoin ylempiensä tahtoa iskuryhmän ja iskee Latverian pääkapunkiin Doomstadtiin. Tarinan seurauksena Furyn ja Kapteeni Amerikan välinen suhde kiristyi ja Fury joutui erotetuksi tehtävästään YPKVV:n johtajana. Marvel Cinematic Universen elokuvissa Nick Furya näyttlee näyttelee Samuel L. Jackson. Roolitus perustuu Ultimate Marvel -sarjakuviin, joissa Nick Fury on tummaihoinen ja muistuttaa suuresti Jacksonia.


title: Nick Fury

text: Hän esiintyy elokuvissa "Iron Man", "Thor" sekä "" vain kesken lopputekstien tai niiden jälkeen näytetyissä kohtauksissa. Hän esiintyy myöhemmin merkittävässä roolissa elokuvissa "Iron Man 2", "The Avengers" sekä "". Hänen merkittävin roolinsa ensimmäisissä elokuvissa oli Kostajat-hankkeen toteuttaminen, jossa hän kokosi Rautamiehen, Hulkin, Mustan Lesken, Haukansilmän, Kapteeni Amerikan sekä Thorin yhteen maailmaa suojelevaksi supersankariryhmäksi.


title: Desmoteplaasi

text: Desmoteplaasi on liuotushoidossa käytettävä valmiste. Sitä käytetään verihyytymien hoidossa. Se aktivoi (pilkkoo) plasminogeenin plasmiiniksi. Plasmiini hajottaa verihyytymien fibriiniä.


title: Desmoteplaasi

text: Tätä lepakon syljestä eristettyä entsyymiä voidaan käyttää pidempään kuin vanhempia aivoveritulppahoitoja ilman että vaarallisten verenvuotojen riski kasvaa.


title: Desmoteplaasi

text: Entsyymi on eristetty "Desmodus rotundus"-lepakon syljestä. Lepakko käyttää nisäkkäiden verta ravintonaan, ja DSPA (Desmodus rotundus salivary plasminogen activator) eli desmoteplaasi estää puremakohdan hyytymisen.


title: Liuotushoito

text: Liuotushoidolla (trombolyyttinen tai fibrinolyyttinen hoito) tarkoitetaan valtimon tai laskimon tuoreen verihyytymän liuotusta. Hoitoon käytetään suonensisäistä streptokinaasia tai plasminogeenin aktivaattoria.


title: Streptokinaasi

text: Streptokinaasi on beetahemolyyttisten streptokokkibakteerien tuottama proteiini, joka toimii plasminogeenin aktivaattorina plasmiiniksi. Sitä käytetään verisuonitukosten liuotushoitoon.


title: TrackMania United

text: TrackMania United on TrackMania -pelisarjan neljäs osa. Pelin tekijä on Nadeo. Se yhdistää kaikki TrackMania pelit ja tuo Stadium, Snow, Rally ja Desert alueille uusia rataosia. TrackManian tarkoituksena on saada miljoonat pelaajat ruudun ääreen pelaamaan TrackManian suosittua verkkopeliä. TrackMania United sisältää myös sisäisen viestintäjärjestelmän, jonka avulla pystyy lähettämään kaverille viestejä. "Copperit" ovat TrackManian rahayksikkö. Niillä voi ostaa mm. pelaajien tekemiä autoja, ratoja, musiikkia ja avatareja.


title: TrackMania United

text: TrackMania Unitediin voi lisätä omia autoja, tuomalla ne peliin pelin kääntäjän avulla. "Tekstuurien" täytyy olla malleissa Direct Draw Surface DXT5 -muodossa. Peli tukee Stadium-ympäristössä rajattoman tarkkoja malleja. On kuitenkin suositeltavaa pitää mallin tarkkuus kohtuullisissa rajoissa lähetettävän tiedoston koon ja pelin sujuvuuden takia.


title: TrackMania United

text: TrackMania-pelisarjoja on käännetty useille eri kielille. Pelin suomenkielinen kielipaketti on ladattavissa osoitteesta http://www.kajouni/dload/trackmania/.


title: Cachoeira do Sul

text: Cachoeira do Sul on 71 000 asukkaan kaupunki Rio Grande do Sulin osavaltiossa Brasiliassa. Sen pinta-ala on 3 735 km² ja sen väestötiheys on 19 asukasta/km².


title: Cachoeira do Sul

text: Cachoeira do Sulissa sijaitsee samannimisen hiippakunnan istuin ja pääkatedraali.


title: Hemolyysi

text: Hemolyysi tarkoittaa punasolujen hajoamista. Syynä hemolyysiin voi olla esimerkiksi epäonnistunut verensiirto, ja seurauksena voi olla hemolyyttinen anemia. Verensiirron jälkeen hemolyysi voi olla joko äkillinen tai viivästynyt. Äkillinen hemolyysi verensiirrossa voi johtua joko vääräntyyppisestä verestä, esimerkiksi jos potilaan veriryhmä on O RhD positiivinen, mutta hän saa A RhD positiivista verta. ABO-veriryhmän suhteen väärästä verensiirrosta voi aiheutua jopa kuolemaan johtava hemolyyttinen reaktio.


title: Hemolyysi

text: Hemolyysi tapahtuu, kun punasolu joutuu itseään laimeampaan ympäristöön. Punasolu sisältää 0,9-prosenttista suolaliuosta (fysiologinen suolaliuos) ja jos se esimerkiksi joutuu tekemisiin tislatun veden kanssa, alkaa solun sisälle virrata laimeampaa nestettä, jotta väkevyyserot tasoittuisivat nesteiden välillä (osmoosi). Tällöin punasolu pullistuu ja lopulta hajoaa.


title: Rokonkari

text: Rokonkari on asumaton kivikkoinen saari Lumijoen Varjakan venesataman pohjoispuolella Liminganlahden suulla Perämerellä. Saarella on pieni kalastajamaja.


title: Rokonkari

text: Saari sijaitsee Liminganlahden luonnonsuojelualueen läntisimmässä kolkassa, noin kahden kilometrin päässä Varjakan satamasta ja Vatunginnokasta pohjoiseen. Kasvillisuutta on vähän, ja puusto rajoittuu muutamaan mäntyyn sekä yksinäiseen koivuun. Saari on tavallisimpien merilintujen pesimäalue.


title: Kelpoisuusluokka

text: Kelpoisuusluokka on Suomen puolustusvoimien luokitusmenetelmä, joka kertoo varusmiehen kykenevyydestä armeijassa. Se katsotaan ensimmäisen kerran ennen kutsuntoja lääkärintarkastuksessa.


title: Kelpoisuusluokka

text: Luokat menevät välillä A-T


title: Lakka

text: Lakka voi tarkoittaa:


title: Eraser – suojelija

text: Eraser – suojelija ("Eraser") on vuonna 1996 ensi-iltansa saanut toimintaelokuva. Elokuvan on ohjannut Chuck Russell. Pääosissa näyttelevät Arnold Schwarzenegger ja Vanessa Williams.


title: Eraser – suojelija

text: Yhdysvaltain puolustusministeriössä työskentelevä Lee Cullen saa tietää, että yksi hänen esimiehistään aikoo salakuljettaa uuden vaarallisen aseen maasta. Salaliitossa mukana olevat yrittävät eliminoida Cullenin pois tieltään, joten hänen täytyy vaihtaa henkilöllisyyttään ja hän saa turvakseen John Krugerin, joka on FBI:n erikoisyksikön paras mies.


title: Rusokärpässieni

text: Rusokärpässieni ("Amanita rubescens") on kärpässienten sukuun kuuluva sieni. Se on hyvin keitettynä syömäkelpoinen. Mikäli keittäminen jää puolinaiseksi, jää sieneen verisoluja tuhoavaa myrkkyä.


title: Rusokärpässieni

text: Rusokärpässieni muistuttaa ulkonäöltään muita kärpässieniä, joista osa on tappavan myrkyllisiä. Rusokärpässieniellä on harmaan- tai punaruskea kupera lakki, halkaisijaltaan jopa 15 cm. Sen päällä on paljon pieniä harmahtavia tai kermanvärisiä läikkiä, jotka ovat nuoren sienen suojuksen jätteitä. Sade voi kuitenkin joskus huuhtoa nämä pilkut pois. Joskus lakin päällä on myös okrankeltaista limaa, jonka voi huuhtoa pois vedellä.


title: Rusokärpässieni

text: Sienen heltat ovat nuorena vaaleat, mutta vanhemmiten niihin ilmestyy punaisia pilkkuja. Jalka on valkoinen, joskin siinä on jäänteitä lakin väristä, ja se on jopa 15 cm korkea. Jalan kalvomainen rengas on reunoiltaan siisti ja selvästi uurteinen. Itiöt ovat valkoisia, munanmuotoisia ja suunnilleen 5–8 µm:n kokoisia.


title: Rusokärpässieni

text: Rusokärpässieni voi joskus muistuttaa yleistä punakärpässientä ("Amanita muscaria"), mutta rusokärpässienen väri on yleensä haaleampi ja sieni on kooltaan pienempi. Myös erittäin myrkyllinen ja Suomessa harvinainen kavalakärpässieni ("Amanita phalloides") on rusokärpässienen kaltainen. Molemmilla lajeilla on jalassaan pitkittäisuurteinen rengas, mutta kavalakärpässienen uurteet ovat hennommat. Kavalakärpässienen lakki ei myöskään koskaan ole punertava. Erotukseksi myrkyllisestä pantterikärpässienestä ("Amanita pantherina") paras tuntomerkki on puolestaan se, että rusokärpässienen malto muuttuu pinkiksi kosketuksesta tai ilmalle altistumisesta.


title: Rusokärpässieni

text: Rusokärpässieni on yleinen kautta Euroopan ja Pohjois-Amerikan itäosissa. Se kasvaa niin surkeilla mailla kuin lehti- ja havumetsissäkin.


title: Rusokärpässieni

text: Rusokärpässieni on syötävä oikein keitettyinä tai paistettuna. Laji sisältää pienen määrän hemolyyttistä myrkkyä raakana, mutta se tuhoutuu kypsentäessä. Eräät asiantuntijat suosittelevat kuitenkin välttämään kaikkia kärpässienilajeja. Rusokärpässienen maku on mieto, mutta sillä saattaa olla hienoinen kitkerä tai multamainen sivumaku. Sienen haju ei ole voimakas.


title: Eraser

text: Eraser voi tarkoittaa seuraavia asioita:


title: Sad Mac

text: Sad Mac oli Happy Macin vastakohta vanhoissa Macintosh-tietokoneissa. Jos käynnistyksen aikana havaittiin laitteisto-ongelmia, Sad Mac ilmestyi ruutuun. Tämän jälkeen tietokone oli useimmiten käynnistettävä uudelleen.


title: Lammassaari

text: Lammassaari voi tarkoittaa:


title: Tähtipyörä

text: Tähtipyörä on Vaasassa 1910-luvulla perustettu suomalainen polkupyörävalmistaja. Yritys toimi alun perin nimellä Rautakauppa Osakeyhtiö Teräs, ja se aloitti pyörien valmistuksen vuonna 1912. Vuonna 1980 nimi muutettiin Pohjanpyöräksi, ja vuonna 1987 nykyiseksi Tähtipyöräksi. Sulvalla, Vaasan naapurikunnassa Mustasaaressa toimiva yritys on Helkaman ohella ainut Suomessa pyöriä kokoonpaneva polkupyörävalmistaja Tunturin siirrettyä tuotantonsa ulkomaille. Tähtipyörä pyrkii olemaan suomalainen vaihtoehto Kauko-Idässä valmistetuille halpapyörille, ja se käyttää mahdollisimman paljon kotimaisten alihankintayhtiöiden tuotteita.


title: Talaos

text: Talaos oli kreikkalaisessa mytologiassa Argoksen kuningas ja yksi argonauteista. Hän oli Biaksen ja Peron poika.


title: Talaos

text:
Talaos meni naimisiin joko Sikyonin kuninkaan Polyboksen tyttären Lysianassan tai Abaksen tyttären Lysimakhen kanssa.
Talaoksen lapsista ainoastaan Adrastos mainitaan molempien puolisoiden yhteydessä. Pronaks, Aristomakhos ja Erifyle sen sijaan mainitaan ainoastaan Lysimakhen yhteydessä. Muissa yhteyksissä Talaoksella kerrotaan olleen myös lapset Mekisteus, Parthenopaios, Astynome, Metidike sekä mahdollisesti myös poika nimeltä Hippomedon.


title: Elaine Chao

text: Elaine Lan Chao (s. 26. maaliskuuta 1953 Taipei, Taiwan) on yhdysvaltalainen republikaanisen puolueen poliitikko ja Yhdysvaltain liikenneministeri.


title: Elaine Chao

text: Chao muutti vanhempiensa kanssa Yhdysvaltoihin 8-vuotiaana, ja perhe asettui New Yorkiin.


title: Elaine Chao

text: Chao oli varaliikenneministeri sekä Rauhanjoukkojen johtaja presidentti George H. W. Bushin hallituksessa. Vuosina 2001-2009 hän oli työministerinä presidentti George W. Bushin alaisena. Hän oli ensimmäinen aasialaissyntyinen naisministeri Yhdysvalloissa.


title: Elaine Chao

text: Presidentti Donald Trump nimitti Chaon 29. marraskuuta 2016 tulevan hallintonsa liikenneministeriksi. Hän aloitti virassa 31. tammikuuta 2017.


title: Elaine Chao

text: Elaine Chaon aviopuoliso on kentuckylainen senaattori Mitch McConnell, joka on ollut senaatin enemmistöjohtaja vuodesta 2015.


title: Thomas Nashe

text: Thomas Nashe (marraskuu 1567 Lowestoft – noin 1601) oli englantilainen kirjailija, runoilija ja satiiristen pamflettien kirjoittaja.


title: Thomas Nashe

text: Nashe syntyi Englannin itäosassa sijaitsevassa Lowestoftin satamakaupungissa 1567 pappisperheeseen. Hän isänsä oli William Nashe ja äiti Margaret (o.s. Witchingham). Pojan ollessa kuusivuotias perhe muutti West Harlingiin, Norfolkiin, josta isä sai papinviran.


title: Thomas Nashe

text: Thomas Nashe sai alkeisopetusta kotona, mutta 14-vuotiaana hän siirtyi opiskelemaan Cambridgen yliopistoon filosofiaa ja latinaa. Vuonna 1586 Nashe suoritti tutkinnon ja suunnitteli jatkavansa opintojaan, mutta heti seuraavana vuonna tapahtunut isän kuolema hankaloitti hänen asemaansa taloudellisesti. Ilmeisesti osasyynä opintojen keskeytymiseen oli se, että Nashe osallistui viranomaisia suututtaneen näytelmän laatimiseen.


title: Thomas Nashe

text: Vuoden 1588 loppupuolella Nashe muutti Lontooseen. Siellä hän pääsi kosketuksiin muiden kirjailijoiden kanssa, joista merkittävimpiä olivat Christopher Marlowe ja Robert Greene. Seuraavana vuonna ilmestyneeseen Greenen "Menaphon"-teokseen laatimassaan esipuheessa Nashe kritisoi aikansa kirjailijoiden yleistä tapaa plagioida klassisia kirjailijoita.


title: Thomas Nashe

text: Vuonna 1592 Nashe julkaisi läpimurtoteoksensa "Pierce Penilesse", joka kertoi kirjailijan vaikeuksista tulla toimeen ilman rikasta tukijaa. Kirja saavutti menestystä, mutta taloudellisesti se ei juurikaan Nashea auttanut, koska tekijänoikeuksista ei ajan tavan mukaan maksettu mitään. Samana vuonna esitettiin Nashen tunnettu näytelmä "Summers Last Will and Testament", joka tosin ilmestyi painosta vasta kahdeksan vuotta myöhemmin.


title: Thomas Nashe

text: Nashe elätti itsensä sekalaisilla kirjallisilla töillä. Hän kirjoitti muun muassa näytelmiä, pamfletteja, runoja, proosaa, sanomalehtikirjoituksia ja jopa pornografiaa. Nashen satiirinen kritiikki aiheutti hänelle ongelmia, etenkin kun hän arvosteli viranomaisia. Pamfleteilla oli kuitenkin hyvä menekki, mitä vain lisäsivät Nashen vastustajien kanssa käymät kynäsodat. Viranomaisten ja kirjailijoiden ohella Nashe kritisoi myös puritaaneja.


title: Thomas Nashe

text: Nashen kuolemasta ei ole varmaa tietoa, mutta se tapahtui ilmeisesti 1601. Sitä ennen hänen kirjoitusmahdollisuutensa olivat menneet, koska kirjoitusten suututtamat viranomaiset eivät antaneet hänen julkaista mitään.


title: Jukka Annala

text: Jukka Annala (s. 1966 Kokkola) on suomalainen toimittaja ja tietokirjailija. Annala on työskennellyt muun muassa STT:n toimittajana. Hän toimii myös Suomen Salmiakkiyhdistyksen puheenjohtajana.


title: Jukka Annala

text: Annalan salmiakkikaramelleja käsittelevä tietokirja "Salmiakki" (Nemo 2001) ylsi Tieto-Finlandia-ehdokkaaksi. Toinen kirja, syksyllä 2006 julkaistu "Toopelivisio" (Teos) kertoo suomalaisen sketsiviihteen historiasta 1950-luvulta 2000-luvulle. Kolmas kirja käsittelee Remu Aaltosen kieltä.


title: Jukka Annala

text: Annala oli vuonna 1987 perustetun kokkolalaisen The Mies -yhtyeen kitaristi-laulaja sekä sen kappaleiden säveltäjä ja sanoittaja.


title: Charly Gaul

text: Charly Gaul (8. joulukuuta 1932 – 6. joulukuuta 2005) oli luxemburgilainen maantiepyöräilijä, Ranskan ja Italian ympäriajon voittaja. Hän menestyi erinomaisesti niin aika-ajossa kuin vuorillakin ja oli kuuluisa loistavista suorituksistaan kylmissä ja sateisissa olosuhteissa.


title: Charly Gaul

text: "Vuorten enkelinä" tunnettu Gaul voitti vuoden 1958 Tour de Francen, vaikka oli kolme etappia ennen kilpailun loppua viisitoista minuuttia Raphael Géminiania jäljessä. Gaul jätti Aix-Les-Bains'iin päättyneellä vuorietapilla Géminiania 14 minuuttia 35 sekuntia nousten kokonaiskilpailussa kolmanneksi. Seuraavana päivänä Gaul otti kilpailun kolmannen aika-ajoetapin voittonsa, ohitti yhteistuloksissa Vito Faveron ja Géminianin – ja saavutti Ranskan ympäriajon voiton.


title: Toivo Palmroth

text: Toivo Einar Palmroth (myös Toivo Palomurto; 21. kesäkuuta 1903 Ruovesi – 16. marraskuuta 1947 Helsinki) oli elokuvan monitoimimies, ohjaaja, säveltäjä ja näyttelijä nimellä Palomurto. Hän ohjasi käsikirjoittamansa elokuvan "Karmankolon kuningas" (1938), johon hän teki myös musiikin ja jossa hän näytteli pääosaa. Rooleja hänellä oli myös elokuvissa "Roinilan talossa" (1935), "Kaikenlaisia vieraita" (1936) ja "Onnenpotku" (1936). Musiikin hän sävelsi neljään elokuvaan: "Karmankolon kuningas" (1938), "Roinilan talossa" (1935), "Erämaan turvissa" (1931) ja "Jääkärin morsian" (1931).


title: Toivo Palmroth

text: Palmrothin sävellyksiä ovat muun muassa ”Akateemisen Karjalaseuran marssi”, ”Häme-laulu”, ”Kahdenlainen suudelma”, ”Lapualaisten marssi”, ”Talonpoikaismarssi”, ”Lottien laulu”, ”Lintan kengät”, ”Sörkan ruusu”, ”Kuka vippais?” ja ”Yks’ vitamiini”, jotka on levytetty.


title: Aavikkomara

text: Aavikkomara eli suolakaniini ("Dolichotis salinicola") on marsujen heimoon kuuluva suurehko eteläamerikkalainen jyrsijä.


title: Aavikkomara

text: Aavikkomara muistuttaa jänistä; sen vartalo kasvaa noin puoli metriä pitkäksi ja painaa neljä kiloa. Sen takaosasta puuttuu maralle ("Dolichotis patagonum") tyypillinen vaaleampi alue.


title: Aavikkomara

text: Aavikkomara elää Etelä-Amerikan chacolla, joka ulottuu Argentiinasta Boliviaan ja Paraguayhin.


title: Muukalaispassi

text: Muukalaispassi on sisäministeriön myöntämä passi Suomessa oleskelevalle ulkomaalaiselle, joka ei voi saada kotimaansa viranomaiselta passia tai jos on jokin muu erityinen syy. Muukalaispassia koskeva säännökset sisältyvät ulkomaalaislakiin.


title: Meirami

text: Maustemeirami ("Origanum majorana") on alun perin Pohjois-Afrikasta ja Lounais-Aasiasta peräisin oleva maustekasvi, jonka viljely aloitettiin Euroopassa keskiajalla. Meiramia pidetään yhtenä vanhimmista Suomessa käytetyistä maustekasveista, ja sitä käytetään eniten heti persiljan ja tillin jälkeen. Meiramin kasvatus on varsin helppoa. Se viihtyy aurinkoisella, hiekkapitoisella ja tuulelta suojatuilta paikoilla. Se on kuitenkin hallanarka.


title: Meirami

text: Mausteena meiramia voidaan käyttää muun muassa spagettikastikkeisiin, jauheliha-, lammas-, vasikanliha-, veri-, maksa-, makkara-, peruna-, sieni- ja kaaliruokiin sekä hernekeittoon. Luonnonlääkkeenä sen väitetään myös rauhoittavan ja laukaisevan kouristuksia.


title: La Sillan observatorio

text: La Sillan observatorio on Euroopan eteläisen observatorion (ESO) observatorioalue keski-Chilessä, 160 kilometriä La Serenan kaupungista pohjoiseen. Observatorion rakentaminen aloitettiin vuonna 1964 Cinchado-nimiselle vuorelle Atacaman autiomaahan 2400 metrin korkeuteen merenpinnasta ja ensimmäinen vaihe valmistui 1969. Paikka valittiin, koska sen äärimmäisen kuiva ilma ja syrjäinen sijainti tarjosivat maailman parhaimpiin kuuluvat havainto-olosuhteet.


title: La Sillan observatorio

text: La Sillassa on kaikkiaan kahdeksantoista teleskooppia, joista kymmenen on kokonaan ja loput osittain ESOn operoimia. Osa teleskoopeista on jo poistettu käytöstä ja nykyisin ESO käyttää teleskoopeistaan kolmea:


title: Hurrikaani Ginger

text: Hurrikaani Ginger oli kahdeksas nimetty myrsky ja viides hurrikaani vuoden 1971 Atlantin hurrikaanikauden aikana. Se oli trooppinen hirmumyrsky yli 27 vuorokauden ajan, toiseksi pisimpään kaikista Atlantin hurrikaaneista. Tämä hurrikaani raivosi syyskuun viidennestä päivästä lokakuun kolmanteen, pääosan ajasta Atlantin länsiosassa. Se iski lopulta Pohjois-Carolinaan syyskuun viimeisen päivän aamuna ja aiheutti tulvatuhoja kymmenen miljoonan senaikaisen Yhdysvaltain dollarin edestä.


title: Hurrikaani Ginger

text: Ginger ei kehittynyt kovin voimakkaaksi: Saffir-Simpsonin viisipiortaisella asteikolla se kohosi vain kakkosluokkaan. Se aiheutti rannikolla tulvia meriveden nousun takia, ja Pohjois-Carolinan itäosissa 250-330 millimetrin sademääriä, jotka tuhosivat maissi- ja soijaviljelmiä.


title: Keijo Kihlman

text: Keijo ”Kippari” Kihlman (31. toukokuuta 1920 Turku – 2. toukokuuta 2007 Turku) oli suomalainen palloilijalahjakkuus, joka pelasi pääsarjatasolla useissa palloilulajeissa kuten jalkapallossa, jääkiekossa, jääpallossa ja käsipallossa. Pelaajauransa jälkeen Kihlman toimi valmentajana.


title: Keijo Kihlman

text: Jalkapalloilijana Kihlman kuului TPS:n ”dream teamiin” (termi Heikki Mäen, ks. lähde). ”Kippari” pelasi edustusjoukkueessa vuosina 1939–1954 ja saavutti sekä Suomen Palloiluliiton mestaruuden 1945 että kaksi Suomen mestaruutta, vuosilta 1941 ja 1949. TPS voitti mestaruuden myös 1939, mutta tuolloin Kihlmanin ottelumäärä ei riittänyt mitaliin. Keskushyökkääjänä pelannut Kihlman voitti mestaruussarjan maalikuninkuuden 1946.


title: Keijo Kihlman

text: Kihlman pelasi myös yhden A-maaottelun Suomen edustusjoukkueessa.


title: Keijo Kihlman

text: Kihlman sai lukioikäisenä TPS:n johtokunnan hyväksymään jääkiekon seuran ohjelmaan vuonna 1937, ja hän pelasi edustusjoukkueessa aina vuoteen 1954 asti. Kihlman oli ehdolla myös maajoukkueeseen vuonna 1948, mutta maan rahapula esti joukkueen lähettämisen. Vuonna 1944 sarja jäi sodan vuoksi kesken, tuolloin TPS oli sarjan johdossa. TPS-aikana ainoan varsinaisen mitalinsa, pronssin, Kihlman sai vuonna 1953. Kaudella 1948–1949 Kihlman tosin voitti TPK:n riveissä pronssia, TPS:n lopetettua tuolloin jääkiekkoilun joksikin aikaa.


title: Keijo Kihlman

text: Kihlman valmensi myös TuTon jääkiekon edustusjoukkuetta kaudella 1960–1961.


title: Keijo Kihlman

text: Käsipallo tuli Suomeen sotavuosina, ja ensimmäinen Suomen mestari vuodelta 1944 oli TPS, jonka riveissä Kihlman pelasi.


title: Daniel Sedin

text: Erik Daniel Sedin (s. 26. syyskuuta 1980 Örnsköldsvik, Ruotsi) on ruotsalainen jääkiekkoilija. Sedin ja hänen veljensä Henrik pelasivat NHL-joukkue Vancouver Canucksissa valtaosan ammattilaisurastaan vuosina 2000–2018.


title: Daniel Sedin

text: Molemmat Sedinin veljeksistä pelasivat samassa ketjussa Anson Carterin kanssa kaudella , usein heidät tiedettiin tuttavallisemmin 'Veljesten ketju'. Tuolla kaudella, Veljesten ketju oli Canucksien tehokkain ketju, ohittamalla Markus Näslundin/Todd Bertuzzin/Brendan Morrisonin ketjun pisteissä. Daniel Sedin teki oman piste-ennätyksensä kaudella tehoilla 41+63=104, jolloin hän voitti eniten kaudella pisteitä tehneelle annettavan Art Ross Memorial Trophyn sekä Ted Lindsay Awardin, jonka myöntää NHLPA:n jäsenet. Sedin valittiin myös veljensä Henrikin kanssa . Sedineillä olisi ollut mahdollisuus pelata ammattilaisina jalkapalloa Ruotsissa, mutta he pelasivat mieluummin jääkiekkoa. Sedineillä on myös kaksi vanhempaa veljeä.


title: Daniel Sedin

text: Sedin oli mukana Ruotsin kultaa voittaneessa joukkueessa Torinon talviolympialaisissa. Lisäksi hän on edustanut Ruotsia MM-kisoissa neljä kertaa (1999, 2001, 2005 ja 2013). Vuoden 2001 kisoista Ruotsi voitti pronssia. Sedin oli mukana Ruotsin maajoukkueessa sen voittaessa yhdeksännen maailmanmestaruutensa vuonna 2013.


title: Daniel Sedin

text: Daniel Sedin on naimisissa ja hänellä on vaimonsa Marinetten kanssa kolme lasta. Daniel ja Henrik Sedin tunnetaan myös innokkaina raviurheilun harrastajia ja hevosenomistajia. Heidän toistaiseksi menestynein hevosensa on vuoden 2013 Elitloppet-voittaja Nahar.


title: Hurrikaani Carmen

text: Hurrikaani Carmen oli vuoden 1974 Atlantin hurrikaanikauden voimakkain hurrikaani. Se teki huomattavaa tuhoa Jukatanin niemimaalla ja Louisianassa, mutta vältti viime tipassa suuret asutuskeskukset kuten Belizen ja New Orleansin.


title: Hurrikaani Carmen

text: Carmen sai alkunsa pienestä säähäiriöstä Afrikan rannikolla elokuun 23. päivänä. Se liikkui nopeasti länteen ja kehittyi trooppiseksi matalapaineeksi 29. elokuuta. Karibianmeren lämpö auttoi sitä kehittymään trooppiseksi myrskyksi jo saman vuorokauden sisällä. Se voimistui edelleen, ja saavutti hurrikaanin voimakkuuden Jamaikan kaakkoispuolella 1. syyskuuta. Kun Carmen suuntasi Länsi-Karibialle, se sai avomereltä esteettömästi lämmintä ilmaa sisäänsä ja kasvoi nelosluokan hurrikaaniksi 2. syyskuuta. Myöhemmin samana päivänä se iski maihin Meksikossa Jukatanin niemimaan itärannalle. 12 tunnissa maihinlaskun jälkeen Carmen heikkeni trooppiseksi myrskyksi, mutta Jukatanin toisella puolella se sai merestä uudelleen voimaa ja kasvoi taas hurrikaaniksi 5. syyskuuta Meksikonlahdella. 8. syyskuuta se lähestyi Louisianan rannikkoa jälleen täydellä voimalla. Kylmempi ja kuivempi ilma heikensi sitä hiukan ennen maihin iskua. Myrsky heikkeni jälleen ja täyttyi Texasin itäosissa 10. syyskuuta.


title: Timo Korvenpää

text: Timo Heikki Antero Korvenpää (1952 – 2. lokakuuta 2011 Espanja) oli tamperelainen ekonomi, MBA ja suomalainen pankki- ja talouselämän vaikuttaja.


title: Timo Korvenpää

text: Korvenpää kirjoitti vuonna 1971 Forssan yhteislyseosta ylioppilaaksi. Korvenpää työskenteli 1980-luvulla YIT:ssa, Citybankissa ja SKOP:ssa. Skopissa Korvenpää toimi mm. osastopäällikkönä vastaten valuutta- ja rahakaupasta. Hänet nimitettiin Skopin johtokunnan jäseneksi vuonna 1991. Korvenpää ehti olla KOP-Meritan palveluksessa vuoden. Korvenpää nimitettiin marraskuussa 1994 KOP:n johtokunnan jäseneksi, juuri kun KOP aloitti Kansallisannin. Erotuksena useista KOP:n johtajista vuonna 1996, Korvenpää kuitenkin välttyi syytteiltä KOP:n antia koskevassa jupakassa .


title: Timo Korvenpää

text: Nokian Kirsi Sormusen siirryttyä Nokian tietoliikenneryhmän talous- rahoitusjohtajaksi, silloinen Meritan johtokunnan varajäsen Korvenpää nimitettiin Nokia Oyj.:n treasuryn rahoitusjohtajaksi 1.12.1995 ja sittemmin myös Nokian Eläkesäätiön hallituksen puheenjohtajaksi vuonna 1996. Korvenpää esitelmöi Taloustieteellisen Yhdistyksen KT-päivillä Tampereella vuonna 2000. Korvenpää siirtyi Nokia Networksin talousjohtajaksi vuonna 2000, mutta erosi Nokian palveluksesta yllättäen vuonna 2002 jääden sapattivapaalle. Nokian jälkeen Korvenpää toimi useiden eri yritysten hallituksissa.


title: Timo Korvenpää

text: Korvenpää oli sotilasarvoltaan res. luutnantti. Timo Korvenpää harrasti mm. purjelentämistä ja murtomaahiihtoa. Hän menehtyi Espanjassa 2011 purjelentokone-onnettomuudessa. Korvenpää oli maininnut motokseen "”The more I work the luckier I get”".


title: Hurrikaani Eloise

text: Hurrikaani Eloise oli vuoden 1975 Atlantin hurrikaanikauden tuhoisin hurrikaani, ja ainoa, joka iski Yhdysvaltojen alueelle. Se teki huomattavaa tuhoa Yhdysvaltojen kaakkoisosassa kuten Floridassa, Puerto Ricolla sekä Isoilla Antilleilla, surmasi 76 ihmistä ja aiheutti aineellisia vahinkoja yli kahden miljardin senaikaisen Yhdysvaltain dollarin edestä.


title: Paranalin observatorio

text: Paranalin observatorio on Euroopan eteläisen observatorion (ESO) observatorioalue Atacaman autiomaassa pohjois-Chilessä, noin 120 kilometriä Antofagastan kaupungista etelään. Observatorio perustettiin kunnianhimoisen Very Large Telescope (VLT) -projektin kaukoputkien sijaintipaikaksi ja sitä voidaan hyvällä syyllä pitää yhtenä maailman tärkeimmistä tähtitieteellisistä observatorioista. Observatorion rakentaminen aloitettiin Cerro Paranalille 2635 metrin korkeuteen merenpinnasta 1980-luvulla. Ensimmäinen VLT:n teleskoopeista otettiin käyttöön huhtikuussa 1999 ja alueen rakentaminen oli vielä vuonna 2007 osittain kesken.


title: Paranalin observatorio

text: Paranalin lippulaivan muodostavat VLT:n neljä 8,2-metristä teleskooppia Antu, Kueyen, Melipal ja Yepun sekä näiden 1,8-metriset aputeleskoopit. VLT:n teleskoopit voidaan kytkeä yhteen optiseksi interferometriksi, mikä tekee niistä maailman suurimman yksittäisen tähtitieteellisen havaintolaitteen.Lisäksi käytössä on MASCOT-kamera, joka ottaa kuvan koko taivaasta kahdeksan minuutin välein.


title: Rauman Lyseon lukio

text: Rauman Lyseon lukio on Rauman ainoa lukiokoulutusta antava oppilaitos. Se aloitti toimintansa vuonna 2007, jolloin kolmesta Raumalla aiemmin toimineesta lukiosta – Raumanmeren lukiosta, Rauman yhteislyseon lukiosta ja Uotilanrinteen lukiosta – muodostettiin Rauman lukio. Vuonna 2013 Rauman lukion nimeksi vaihdettiin Rauman Lyseon lukio, ja vuodesta 2016 lähtien se on toiminut peruskorjatussa Otan koulukiinteistön tiloissa (Urheilukatu 22). Rauman Lyseon lukio on yksi valtakunnan suurimmista lukioista opiskelijoiden määrän ollessa vuosittain 700–800. Opetushallituksen vuoden 2015 tilastoinnin mukaan Rauman Lyseon lukio oli opiskelijamäärän perusteella valtakunnan 15. suurin päivälukio. Koulun rehtorina toimii Matti Saarivuori ja apulaisrehtorina Jani-Petteri Renko.


title: Hanns Johst

text: Hanns Johst (8. heinäkuuta 1890 Seerhausen, Riesa, Saksi, Saksa - 23. elokuuta 1978 Ruhpolding, Baijeri, Saksan liittotasavalta) oli saksalainen näytelmäkirjailija ja kirjailija. Johst kirjoitti ekspressionistisia näytelmiä, jotka tavoittivat natsien hyväksynnän. Sotilasarvoltaan hän oli SS-Gruppenführer.


title: Hanns Johst

text: Uransa alussa hän kirjoitti menestyviä ekspressionistisia näytelmiä, kuten "Der Junge Mensch" (Nuori mies, 1916), "Der König" (Kuningas, 1920) ja "Thomas Paine" (1927).


title: Hanns Johst

text: Kuuluisin Johstin kirjoittama repliikki on varmasti: “Jos kuulen sanan ‘kulttuuri’, poistan varmistimen Browningistani!” Näin lausuu päähenkilö nuori SA-mies Schlageter, josta tuli SA-joukkojen marttyyri. Näytelmästä "Schlageter" (1933) tuli merkittävä Saksassa. Albert Leo Schlageter oli ranskalaista miehitysvaltaa vastaan Ruhrilla tehnyt ensimmäisen maailmansodan veteraani, jonka ranskalaiset ottivat kiinni 8. huhtikuuta 1923, tuomitsivat kenttäoikeudessa 7. toukokuuta kuolemaan ja teloittivat 26. toukokuuta 1923 aamulla Golzheimerissa 28-vuotiaana.


title: Hanns Johst

text: Hanns Johst, joka tuolloin oli Preussilaisen valtion teatterin tuottaja, teki näytelmän edustamaan “uutta teatteria kansallissosialistisessa hengessä“. Uuden teatterin tuli palvella kahta tarkoitusta: Ensiksi koska “uuden saksalaisen tuli syntyä saksalaisuuden verestä jä ytimestä“ teatterin tuli selventää katsojalle mikä saksalaisuudella pohjimmiltaan tarkoitettiin kansallissosialistisessa yhteiskunnassa. Toiseksi teatteri oli vihoviimeinen pedagoginen väline, jolla saksalaiset voidaan pelastaa todellisen maailman materialistisuudesta.


title: Hanns Johst

text: "Schlageter" oli tehnyt vaikutuksen Adolf Hitleriin, jonka suosikiksi hän pääsi sanomallaan: “Kansan yksilöiden tulisi seurata sokeasti yhtä johtajaa, tässä tapauksessa taiteilijaa, jotta kansa tavoittaisi paremman tulevaisuuden”. Kansallissosialistisen puolueen valtaannousun vuonna 1933 Johstin ura lähti nopeaan nousuun, sillä silloin hänestä tehtiin Saksalaisen runouden akatemian johtaja. Vuotta myöhemmin hänet nimitettiin Preussin osavaltioneuvoston jäseneksi. Vuonna 1935 Johstista tuli valtakunnan teatteriviraston johtaja, jossa hän Joseph Goebbelsin johtamana muokkasi teatteria kansallissosialistiseen ideologiaan sopivaksi.


title: Hanns Johst

text: Sodan jälkeen oikeusistuin, joka poisti aktiivinatseja Saksan hallinnosta totesi Johstin hyötyjäksi ja tuomitsi hänet 500 markan sakkoihin. Hän haki muutosta tuomioon, mutta saikin 3 ½ vuotta pakkotyötä, omaisuuden puolitusrangaistuksen ja kymmenvuotisen ammatinharjoituskiellon.


title: Heliadit

text: Heliadit olivat kreikkalaisessa mytologiassa auringonjumala Helioksen lapsia.


title: Heliadit

text: Helioksen tyttäret (, yksikössä , "Hēliás") olivat Helioksen ja Klymenen lapsia ja Faethonin sisaria.


title: Heliadit

text: Ovidius mainitsee sisaruksia olevan kolme; nuorinta hän ei nimeä, mutta vanhin on Faetusa, ja keskimmäinen Lampetia.. Hyginus puolestaan kertoo sisaruksia olevan seitsemän ja luettelee heidän nimensä: Merope, Helie, Aigle, Lampetia, Foibe, Aetherie, Dioksippe.


title: Heliadit

text: Kun Faethon oli ajanut isänsä vaunuilla liian lähelle maata ja polttanut kaiken ympäriltään, Zeus surmasi hänet salamalla estääkseen häntä tuhoamasta koko maata. Faethonin ruumis putosi Pojokeen, joka tunnettiin ennen Eridanosjokena. Häntä surevat sisaret, heliadit, muuttivat muotoaan poppeleiksi ja juurtuivat joen varteen, ja heidän kyynelensä muuttuivat meripihkaksi.


title: Heliadit

text: Helioksen pojat (, yksikössä , "Hēliádēs") olivat Helioksen ja Rhodoksen lapsia. Heidän lukumääräkseen kerrotaan seitsemän, ja he olivat nimiltään Okhimos, Kerkafos, Makareus, Aktis, Tenages, Triopas ja Kandalos. Heidän ainoan sisarensa nimi oli Elektryone. Heidät mainitaan muita ihmisiä taitavammiksi, mutta heidät tunnettiin erityisesti taitavina astrologeina ja merenkävijöinä. Heidän väitettiin olleen ensimmäiset, jotka jakoivat päivän tunteihin.


title: Rupert Murdoch

text: Keith Rupert Murdoch, AC, KSG (lausutaan /ˈruːpət ˈməːdɒk/; s. 11. maaliskuuta 1931) on australialaissyntyinen yhdysvaltalainen mediamoguli. Hän on News Corporationin ja sen jatkajien 21st Century Foxin ja uuden News Corp:n perustaja sekä sen hallitusten puheenjohtaja ja toimitusjohtaja.


title: Rupert Murdoch

text: Murdoch aloitti uransa yhdellä sanomalehdellä Adelaidessa. Hän hankki ja perusti lisää lehtiä Australiassa ennen kuin laajensi News Corporationia Ison-Britannian, Yhdysvaltojen ja Aasian mediamarkkinoille. Hän perusti Fox Broadcasting Companyn vuonna 1986.


title: Rupert Murdoch

text: Murdoch on ollut kolmesti "Time"-lehden maailman 100 vaikutusvaltaisimman (most influential) henkilön listalla. Hän oli Forbes-lehden maailman vaikutusvaltaisimpien (most powerful) ihmisten listalla 13:s vuonna 2010. Forbes-lehden maailman rikkaimpien listalla hän oli vuonna 2015 77:s.


title: Rupert Murdoch

text: Murdoch oli Australian Country Party (nyk. National Party of Australia) -puolueen puheenjohtajan John McEwenin poliittinen liittolainen. Murdoch puolusti McEwania The Australian -lehdessään. Kun McEwan jäi eläkkeelle, niin Murdoch suuntasi tukensa Australian Labor Party -puolueen johtajalle, Gough Whitlamille, josta tuli pääministeri vuonna 1972. Pian kuitenkin Murdoch suuntasi huomionsa Yhdysvaltoihin.


title: Rupert Murdoch

text: Yhdysvalloissa vain maan kansalainen voi omistaa televisioaseman, joten Murdochista tuli Yhdysvaltain kansalainen vuonna 1985. Samalla hän menetti Australian kansalaisuutensa.


title: Rupert Murdoch

text: Murdoch on ollut neljästi naimisissa. Vuonna 1956 hän nai Patricia Bookerin, melbournelaisen entisen kauppa-apulaisen ja lentoemännän. Avioliitossa syntyi vuonna 1958 tytär, Prudence. Rupert ja Patricia erosivat vuonna 1967.


title: Rupert Murdoch

text: Avioeron jälkeen Murdoch avioitui samana vuonna skotlantilaissyntyisen Anna Torvin kanssa. Katolinen Torv oli tuolloin toimittajana Rupertin sydneyläisessä "The Daily Telegraph" -sanomalehdessä. Avioliiton aikana katolinen kirkko myönsi Rupertille ritarin arvonimen (KSG). Avioliitossa syntyi kolme lasta: Elisabeth (vuonna 1968), Lachlan (vuonna 1971) ja James (vuonna 1972). Pari erosi vuonna 1999 ja Torv sai avioerossa 1,2 miljardia dollaria.


title: Rupert Murdoch

text: Alle kuukausi toisen avioeronsa jälkeen Murdoch avioitui kiinalaissyntyisen, 30-vuotiaan Wendy Dengin kanssa. Avioliitosta syntyi kaksi lasta: Grace (vuonna 2001) ja Chloe (vuonna 2003). He erosivat vuonna 2014.


title: Rupert Murdoch

text: 4. maaliskuuta 2016 Murdoch avioitui yhdysvaltalaisen näyttelijä-malli Jerry Hallin kanssa Lontoossa.


title: Kim Bauer

text: Kimberly ”Kim” Bauer on kuvitteellinen hahmo televisiosarjassa "24". Kimiä näyttelee Elisha Cuthbert. Kim Bauer on nähty 72 jaksossa, ja hän on esiintynyt sarjassa viidenneksi eniten. Vain Jack Bauer, Tony Almeida, Chloe O’Brian ja David Palmer ovat olleet häntä useammin mukana. Kimberly on Jack ja Teri Bauerin tytär. Hahmon ensiesiintyminen on sarjan ensimmäisessä jaksossa, ja hän esiintyy melkein kaikissa jaksoissa kolmanteen tuotantokauteen asti.


title: Kim Bauer

text: Ensimmäisellä tuotantokaudella Kim karkaa kotoaan tapaamaan Dan and Rick -nimisiä poikia, mutta palkkion toivossa pojat vievät Kimin Ira Gaines -nimiselle miehelle, joka uhkaa tyttöä kiristääkseen Jackia tarkoituksenaan saada tämä tappamaan senaattori David Palmer. Gaines tappaa Danin, jolloin Rick alkaa tehdä yhteistyötä Kimin kanssa. Paikalle tuodaan kidnapattu Teri, joka on vangittuna Kimin kanssa, kunnes Jack saapuu paikalle ja pelastaa perheensä Rickin avustamana. Kim ja Teri lähetetään turvataloon, joka kuitenkin joutuu Victor Drazenin joukkojen hyökkäyksen kohteeksi. Kim ja Teri pakenevat, mutta joutuvat auto-onnettomuuteen ja hajaantuvat. Kim hakeutuu Rickin luokse, mutta Danin veli Frank tekee huumekauppaa ja kauppiaat paljastuvat peitepoliiseiksi. Myös Kim joutuu pidätetyksi, mutta vapautuu todistaessaan olevansa Jack Bauerin tytär. Matkalla CTU:hun Kim joutuu Drazenin kaappaamaksi ja vapauttaakseen tyttärensä Jack aikoo antautua. Vaikka Kim onnistuu pakenemaan, CTU:ssa työskentelevä Drazenin vakooja Nina Myers houkuttelee Jackin syöttiin väittäen Kimin kuolleen. Samalla kun Kim viedään turvaan CTU:hun, raivostunut Jack tappaa Drazenin ja tämän pojan. Jack tajuaa Ninan olevan petturi saadessaan tietää Kimin olevan elossa. Jack pysäyttää Ninan pakomatkan, mutta Ninan tappama Teri löytyy kuolleena CTU:sta.


title: Kim Bauer

text: Toisella tuotantokaudella Kim toimii Carla Mathesonin Megan-tyttären hoitajana. Jack käskee tytärtänsä lähtemään Los Angelesista uhkaavan ydinpommin takia. Megan joutuu sairaalaan saatuaan päävamman väkivaltaisen Gary-isänsä vuoksi. Kim ja hänen miesystävänsä Miguel kaappaavat Meganin sairaalasta ja varastavat Garyn auton tarkoituksenaan paeta kaupungista. Poliisi pysäyttää ylinopeutta ajavan Miguelin ja huomaa, että takakontista vuotaa verta. Autosta löytyy Garyn murhaama Carla, jolloin Kim ja Miguel pidätetään epäiltyinä murhasta. Miguel sytyttää poliisiautossa tulipalon, jolloin auto kolaroituu. Kim pakenee metsään ja kohtaa metsästäjän, joka tarjoaa turvapaikkaa ja yrittää epätoivoisesti saada Kimiä jäämään seurakseen. Kim soittaa isälleen, joka ilmoittaa suorittavansa vapaaehtoista itsemurhatehtävää ydinpommin kuljettamiseksi Mojaven aavikolle. Kim murtuu nähdessään ydinräjähdyksen. Hän etenee läheiselle huoltoasemalle, jonka omistaja ajautuu asiakkaansa kanssa riitaan ja joutuu tämän surmaamaksi. Kim joutuu panttivangiksi, mutta poliisit saavat asiakkaan antautumaan. Silminnäkijät vapauttavat Kimin Carlan murhasyytteestä, ja hän saa tietää isänsä esimiehen George Masonin kuolleen Jackin sijasta. Autokolarissa jalkansa menettänyt Miguel ilmoittaa Kimille parisuhteen olevan ohi. Kim hakee Mathesonien talolta Meganin tavaroita ja kohtaa Garyn, joka uhkaa Kimiä aseella. Kim onnistuu tainnuttamaan miehen ja soittaa Jackille, joka käskee tytärtään surmaamaan Garyn. Jackin tuttava Kate Warner hakee Kimin turvaan CTU:hun.


title: Kim Bauer

text: Kolmannella tuotantokaudella Kim työskentelee analyytikkona CTU:ssa. Kimin kollegat eivät luota hänen taitoihinsa ja uskovat tämän saaneen työpaikkansa isänsä korkean aseman johdosta. Kim seurustelee isänsä partnerin, Chase Edmundsin, kanssa. Chloe O’Brian tuo CTU:hun ystävänsä Angela-tyttären, ja Ryan Chappellen painostuksesta Chloe paljastaa Chasen olevan Angelan isä. Kim kertoo haluavansa kasvattaa Angelan Chasen kanssa. Nina tuodaan CTU:hun kuulusteltavaksi, mutta hän yrittää paeta. Hän kohtaa Kimin, joka osoittaa Ninaa aseella. Jack saapuu paikalle, ja tajutessaan Ninan olevan kuulusteluissa hyödytön, hän tappaa tämän. CTU saa tietää, että Los Angelesia viruksella uhkaavalla Stephen Saundersilla on Jane-niminen tytär. Jane kaapataan kuulusteltavaksi, ja Kim asetetaan hänen sijalleen. Peitetehtävässä Kim päätyy tappamaan miehen suojellakseen itseään. Chase kertoo Jackille aikomuksistaan luopua kenttäagentin tehtävistä. Jack ja Chase takaa-ajavat virusasetta mukanaan kantavan miehen koululle. Kamppailussa alakynteen jäävä Chase kiinnittää ranteensa viruslaitteeseen estääkseen miestä pakenemasta sen kanssa. Jack tappaa miehen, mutta ei saa irroitettua laitetta. Hän katkaisee Chasen käsivarren palokirveellä ja sulkee viruslaitteen pakastimeen. Chase viedään sairaalaan ja hän selviää tapahtumasta elossa. Kim ja Chase päätyvät asumaan Valenciaan, Kaliforniaan.


title: Kim Bauer

text: Neljännen kauden lopussa Jack päätyy tekemään valekuoleman. Viidennellä kaudella Kim on eronnut Chasesta ja hänellä on suhde psykologiinsa Barry Landesiin. Jackin naisystävä Audrey Raines kutsuu Kimin CTU:hun ja kertoo saaneensa tietää Jackin olevan elossa. Järkyttynyt Kim raivostuu isälleen, joka sanoo halunneensa suojella tytärtään. Kun Kim ja Barry ovat lähdössä, CTU joutuu hermokaasuhyökkäyksen kohteeksi. Osa henkilökunnasta menehtyy, mutta kaasu saadaan pois rakennuksesta. Kim sanoo rakastavansa isäänsä, mutta haluavansa pysyä tästä kaukana, sillä tätä tuntuu jatkuvasti ympäröivän kaaos ja kuolema. Kim ja Barry lähtevät Los Angelesista.


title: Kim Bauer

text: Seitsemännellä kaudella Jack altistuu bioaseelle, johon ei ole selvää parannuskeinoa. Kun bioaseuhka on pysäytetty, Jack aikoo kuolla rauhassa. Hänen tyttärensä Kim kuitenkin puuttuu asiaan, sillä Kimillä ja hänen puolisollaan Stephenillä on Teri-niminen tytär. Kim pelastaa isänsä antaen tälle uusia kantasoluja. Kahdeksannen kauden alussa Jack viettää aikaansa New Yorkissa asuvan Kimin ja lapsenlapsensa kanssa.


title: Em

text: Em tarkoittaa seuraavia asioita:


title: Ek

text: Ek tai EK voi tarkoittaa seuraavia:


title: Ek

text: Ek on seuraavien henkilöiden sukunimi:Aihepiiriin liittyvät myös seuraavat:


title: Ej

text: Ej tarkoittaa seuraavia:


title: Ej

text: Ej on seuraavan henkilön nimi:


title: Eh

text: Eh tarkoittaa seuraavia:


title: Eg

text: Eg tarkoittaa seuraavia:


title: Ef

text: Ef tarkoittaa seuraavia:Ef on seuraavan henkilön nimi:


title: Ec

text: Ec tarkoittaa seuraavia:


title: Ev

text: Ev tarkoittaa seuraavia:


title: Ew

text: Ew tarkoittaa seuraavia:


title: Armenialaiset aakkoset

text: Armenialaiset aakkoset () ovat kirjaimisto, jolla on kirjoitettu armenian kieltä aina 400-luvulta alkaen. Se on latinalaisen, kreikkalaisen ja kyrillisen kirjaimiston tapaan äännekirjoitukseen (yksi kirjain vastaa yhtä äännettä, ei tavua tai merkkiä) perustuva järjestelmä, jossa merkitään sekä vokaalit että konsonantit. Armenialaisilla aakkosilla on kirjoitettu kahta kirjakieltä: itäarmenian ja länsiarmenian kieltä. Kirjoitusjärjestelmään kuuluvat sekä suur- että pienaakkoset. Aakkoston kirjaimilla on myös numeroarvot.


title: Armenialaiset aakkoset

text:
Armenian translitteraatio kansainvälisen ISO 9985 -standardin sekä kansallisen standardin puuttuessa Wikipediassa sovelletun käytännön mukaan:
Wikipedia-siirtokirjoituksessa sulkeisiin merkityt kirjaimet otetaan mukaan kirjaimen esiintyessä sanan alussa.
Ւ/ւ ei esiinny itsenäisenä kirjaimena nykyaikaisessa itäarmenialaisessa aakkostossa.


title: Tähti (pelikone)

text: Tähti on Veikkauksen, aikaisemmin Raha-automaattiyhdistyksen valmistama rahapeli-automaatti. Pelissä on tavoitteena saada voittava yhdistelmä voittolinjalle. Tähti-kuvio korvaa minkä tahansa kuvion voittolinjalla.


title: Tähti (pelikone)

text: Voittolinja koostuu muiden Veikkauksen hedelmäpelien tapaan kolmesta kiekosta. Tähtikuviot vastaavat voittolinjalla mitä tahansa muuta kuviota. Koneessa on lukitus- sekä tuplausmahdollisuus päävoittoon saakka. Koneen päävoitto on RAY:n pelikoneuudistuksen myötä marketeissa ja kioskeissa 50 ja ravintoloissa sekä pelisaleissa 75 euroa. Tuplausvaihtoehdot ovat kruuna ja klaava. Tähti antaa nimensä mukaan kolmesta tähdestä päävoiton. Yksi tähti oikealla tai vasemmalla rivillä antaa 0,40–2,00 euroa eli panoksen kaksinkertaisena takaisin. Tähden tullessa keskiriville ei tule voittoa, mutta sen voi lukita seuraavalle kierrokselle, mikä lisää huomattavasti voittotodennäköisyyttä.


title: Reprise Records

text: Reprise Records on yhdysvaltalainen levy-yhtiö. Se on Warner Music Groupin omistuksessa ja toimii Warner Brothers Recordsin alaisuudessa.


title: Reprise Records

text: Frank Sinatra perusti Reprisen vuonna 1960 ja myi sen Warner Brothers Recordsille 1963. Tunnettuja varhaisvuosien kiinnityksiä ovat olleet muun muassa Joni Mitchell ja Captain Beefheart. Neil Young julkaisee albuminsa yhä Reprisen kautta. Mutta Reprisen nimekkäin ja myydyin kiinnitys on Green Day.


title: Reprise Records

text: Reprise Records on julkaissut muun muassa The Smashing Pumpkinsin, Avenged Sevenfoldin, The Usedin, Mastodonin, Eric Claptonin, Fleetwood Macin, Josh Grobanin, My Chemical Romancen, Army of Loversin ja Oasiksen tuotantoa.


title: Louison Bobet

text: Louis ("Louison") Bobet (12. maaliskuuta 1925 Saint-Méen-le-Grand – 13. maaliskuuta 1983) oli ranskalainen maantiepyöräilijä, ensimmäinen Ranskan ympäriajon kolme kertaa peräkkäin voittanut ajaja.


title: Beeta-levy

text: Beeta-levyt (β-levyt) eli beeta-laskokset (β-laskokset) ovat alfa-kierteen ohella tärkeimpiä proteiinien sekundaarirakenteita. Beeta-levyissä polypeptidiketjut ovat asettuneet rinnakkain, ja niitä sitovat toisiinsa peptidisidosten väliset vetysidokset. Beeta-levyrakenteeseen osallistuvat polypeptidiketjut voivat asettua rinnakkain samansuuntaisesti tai vastakkaissuuntaisesti.


title: Beeta-levy

text: Atomien järjestys beeta-levykonformaatioissa poikkeaa merkittävästi alfa-kierteen atomien järjestyksestä. Beeta-levyissä polypeptidiselkärangat ovat melkein täysin venyneessä muodossa. Beeta-levy voi muodostua joko saman polypeptidiketjun eri osien välille (intraketjuinen beeta-levyrakenne) tai eri polypeptidiketjujen välille (interketjuinen beeta-levyrakenne). Beeta-levyrakenteessa polypeptidiketjut voivat asettua joko samansuuntaisesti tai vastakkaissuuntaisesti. Samansuuntaisessa beeta-levyssä C- ja N-terminaalit ovat samassa suunnassa ja vastakkaissuuntaisessa puolestaan eri suunnissa. Polypeptidiketjujen väliset vetysidokset beeta-levyissä aiheuttavat toistuvan siksakrakenteen muodostumisen, josta voidaan käyttää myös nimitystä ”aaltopelti”.


title: Jean-Claude Gaudin

text: Jean-Claude Gaudin (s. 8. lokakuuta 1939) on ranskalainen Union pour un Mouvement Populaire -puolueen poliitikko. Hän voitti paikan Ranskan kansalliskokouksessa ensimmäistä kertaa vuonna 1978 ja tuli valituksi senaattiin 1989.


title: Jean-Claude Gaudin

text: Gaudin kuuluu yhä senaattiin ja on tällä hetkellä sen varapuheenjohtaja. Hän on myös toiminut vuodesta 1995 Marseillen pormestarina.


title: Jean-Claude Gaudin

text: Gaudin sai 14. heinäkuuta 1997 Kunnialegioonan ritarin arvon. Jacques Chirac nimitti hänet saman vuoden marraskuussa Ranskan maahanmuutto- sekä kaupunki- ja aluesuunnitteluministeriksi.


title: Arbella Ewing

text: Arbella Ewing (13. maaliskuuta 1894 – 22. maaliskuuta 2008) oli pitkäikäinen yhdysvaltalainen. Hän oli ennen kuolemaansa maailman kolmanneksi iäkkäin elossa oleva henkilö.


title: Arbella Ewing

text: Ewing oli myös toiseksi vanhin elävä yhdysvaltalainen Edna Parkerin jälkeen. Hän syntyi Teksasissa ja kuoli juuri 114 vuotta täytettyään. Kuollessaan hän asui avustetusti kotiosavaltionsa pääkaupungissa Dallasissa.


title: Arbella Ewing

text: Ewingin kuollessa häntä iäkkäämpiä olivat maailmalla ainoastaan vuonna 1893 syntyneet Edna Parker ja Maria de Jesus.


title: Manne (nimi)

text: Manne on suomalainen ja ruotsalainen miehen etunimi, joka on syntynyt lyhentymänä nimestä Immanuel tai Emanuel. Nimi on ollut käytössä Uudellamaalla jo 1400-luvulla, mutta suomalaiseen almanakkaan se lisättiin vasta vuonna 1964. Nimipäivää Mannet viettävät Suomessa 26. maaliskuuta. Ruotsin kalenterista Mannen nimipäivä poistettiin vuodesta 2001 alkaen.


title: Manne (nimi)

text: Väestörekisterikeskuksen mukaan Manne-nimisiä miehiä on Suomessa ollut heinäkuuhun 2015 mennessä hieman alle 840. Suosituimmillaan nimi oli 1920- ja 1930-luvuilla.


title: Manuela Fernández-Fojaco

text: Manuela Fernández-Fojaco (18. kesäkuuta 1895 – 6. tammikuuta 2009) oli pitkäikäinen espanjalainen. Hän oli kuollessaan maailman viidenneksi vanhin ja Euroopan vanhin ihminen.


title: Manuela Fernández-Fojaco

text: Fernández-Fojaco syntyi Llamasissa, Asturiassa.


title: Muumio (täsmennyssivu)

text: Muumio tarkoittaa seuraavia asioita:


title: Puluvärkki

text: Puluvärkki on pieni saari Raahen museon edustalla sijaitsevassa Pikkulahdessa.


title: Puluvärkki

text: Saari on syntynyt purjelaivojen aikakaudella, kun Raahen satamaan saapuvat laivat purkivat paikalle painolastikivensä. Pikkuhiljaa paikalle syntyi karikko, jonka päälle rakennettiin paalujen varaan kalastajien käytössä ollut suola-aitta. Nimi "puluvärkki" on väännös ruotsin sanasta "pålverk" ’paalutus’.


title: Puluvärkki

text: Nykyisin suola-aitta on purettu, mutta luodolle on rakennettu suihkulähde.


title: Leanaliisa

text: Leanaliisa (oik. "Leena-Liisa Pirhonen-Kornhauser", s. 1962 Oulu) on suomalainen laulaja-pianisti, säveltäjä, sanoittaja ja stand up -koomikko. Taiteilijanimeä Leanaliisa hän on käyttänyt vuodesta 1997 lähtien, sitä ennen hän on esiintynyt nimellä Leena Pirhonen.


title: Leanaliisa

text: Uransa Leanaliisa aloitti 1980-luvulla, jolloin hän osallistui Rock Ralli TV2, Grand Prix Mtv3, sijoittuen kolmanneksi, Kevään Sävel Mtv3 -sävellyskilpailuun menestyen kohtalaisesti. Hän osallistui Euroviisujen Suomen karsintoihin vuonna 1990 laululla "Sua haluan" ja sijoittui kahdeksanneksi. Leanaliisa esiintyi laulaja-pianistinaYle TV2:n "raja-ilmiöitä" käsitelleessä suorassa yöllisessä keskusteluohjelmassa "Täysi kuu", jossa hän joka ohjelmassa esitti viisi säveltämäänsä kappaletta.


title: Leanaliisa

text: 1990-luvun puolivälissä Leanaliisa muutti Saksaan, mistä käsin hän esiintyy sekä sooloartistina että oman show'n kera. Vuonna 2004 Leanaliisa julkaisi omasta elämästään kertovan satiirisen kirjan "Sateenkaarta ei kiinni saa" (Pilot-kustannus 2004; omakustanne). Leanaliisa on julkaissut kahdeksan levyä joista viimeisin ”No Limits – I Wanna Live” (All Studio Finland) julkaistiin huhtikuussa 2007.


title: Leanaliisa

text: Leena-Liisa Pirhonen omistaa toiminimen "All Studio Finland". Säveltämisen lisäksi hän harrastaa myös taidemaalausta.


title: Leanaliisa

text: Ensimmäisen musikaalinsa:"Viikko Vieraissa", Leana Pirhonen sävelsi Chrisse Johanssonin librettoon Sumute ry:n eli suomalaisen musiikkiteatteri ry:n musiikkiteatterikoulutuksen lopputyönä.Sen ohjasi Erkki Saarela. Se esitettiin neljällä paikkakunnalla. Seuraava Pirhosen musikaali "Naisen Sydän oli esityksessä Hyvinkäällä, Violet-Teatterissa. Kolmas suuri sävellystyö oli musikaali "Tanssi Joella" ja kuten neljäs musikaali, "Ghost in my bed", ei ole tullut vielä esitykseen. Pirhonen-Kornhauser toimii myös musiikinopettajana ulkomailla ja on useissa projekteissa kuten EU- Comenius -Projektissa, Europasong Groupin kuoronjohtajana ja NBS River Dance Groupin ja Improvisation Orchestran johtajana ja omien laulujensa tulkitsijana ja singer-songwriterina varsin aktiivinen toimija Saksassa.


title: Leanaliisa

text: Pirhonen-Kornhauser on säveltänyt musikaaleja, teatterimusiikkia, TV-musiikkia, chansoneja ja lauluja, pop- ja rockmusiikkia, klassisia instrumentaaliteoksia pianolle, A&R ja jazz ja mystisiä moderneja musiikkikollaaseja sekä latinalaista poppia ja suomalaista tanssimusiikkia, lastenlauluja, kansanlauluja, valsseja.


title: Leanaliisa

text: Pirhonen-Kornhauserin taidenäyttelyissä kuten "Soivia kuvia" (Galerie Novo, Helsinki), hän yhdistää säveltämänsä musiikin omiin mystisiin taideteoksiinsa (60 laulua ja 60 teosta) rakentamaansa unen käytävään, performansseihin, tanssiin ja unentulkintoihin.Leanaliisa Facebookissa


title: Denise Perrier

text: Denise Perrier Lanfranchi (s. 1935) on ranskalainen entinen malli.


title: Denise Perrier

text: Perrier muistetaan parhaiten Miss Maailma -kauneuskilpailusta, jonka hän voitti 19. lokakuuta 1953. Hän toimi kyseisen kisan tuomarina vuonna 2005.


title: Denise Perrier

text: Perrier on myös näytellyt kolmessa elokuvassa pikkurooleissa. Tunnetuin suoritus oli lyhyt esiintyminen Sean Conneryn kanssa James Bond -elokuvassa "Timantit ovat ikuisia".


title: Denise Perrier

text: Nykyisin Perrier on eläkkeellä.


title: Ulkopauha

text: Ulkopauha voi tarkoittaa seuraavia maantieteellisiä kohteita:


title: Näytön paikka

text: Näytön paikka voi tarkoittaa ainakin seuraavia:


title: Ulkopauha (Raahe)

text: Ulkopauha on saari Raahen edustalla Perämerellä. Se sijaitsee Iso-Kraaselin saaren luoteispuolella, noin 2,5 kilometrin päässä Virpiperästä luoteeseen. Sen koillispuolella sijaitsee Maapauhan saari. Ulkopauhan saarella sijaitsee Raahen kalastajanseuran ylläpitämä autiotupa, jonka pihapiirissä ulko-wc ja liiteri. Muutoin saari on rakentamaton.


title: Ulkopauha (Raahe)

text: Saari on rannoiltaan kivikkoinen ja sitä ympäröivät karikot, joten saarelle rantautuminen on vaikeaa. Pääasiassa lehtimetsän peittämällä saarella kasvaa myös vadelmia, herukoita, tyrnejä, lillukoita sekä mansikoita. Saarella esiintyy myös uhanalaista siperianesikkoa.


title: Kumpele

text: Kumpele on saari Raahen edustalla Perämerellä. Saari sijaitsee Raahen sataman sisääntuloväylän varrella Iso-Kraaselin eteläpuolella, noin kilometrin Virpiperästä länteen.


title: Kumpele

text: Saari on matala ja pääosin lehtimetsän peitossa. Sen eteläosassa on kaksi pientä järveä. Saarella sijaitsevat myös kalasataman veneväylän linjataulut.